Növbəti tədris ilində fəaliyyətə başlayacaq Hədəf STEM liseyində tədris, qabaqcıl ölkələrdə getdikcə kütləviləşən STEM konseptinə əsaslanır. Bu konseptə görə elm, texnologiya, mühəndislik və riyaziyyatın “toxunaraq və edərək”, disiplinlərarası inteqrasiya, təcrübələr və proyektlər vasitəsiylə öyrədilməsi nəzərdə tutulur.\nMuzeyin ideya müəllifi, liseyin qurucusu və direktoru f.ü.f.d. Şəmil Sadiq, liseydə 200 kv.m. sahəsi olan qapalı məkanı muzey üçün ayırdıqlarını bildirir.\nMuzeyin qurucusu və interaktiv təcrübələrin ideya müəllifi, həmçinin muzeyin nəzdində fəaliyyət göstərəcək elmi klubun rəhəbəri isə tanınmış mühəndis Elçin Abbasovdur. Elçin Abbasov həm də, muzeydəki təcrübələri bilavasitə hazırlayır.\nLiseyin elmi məsləhətçisi Yalçın İslamzadənin bildirdiyinə görə, STEM təhsili adı altında, bir çox hallarda mühəndislik və texnologiyanın yarandığı zəminin təbiət elmləri, riyaziyyat və informatika olduğu unudularaq sadəcə son mərhələ, bəzi hazır hissələrdən müəyyən proyektlər ortaya çıxarmaqla, əvvəlcədən bilinən nəticələrə gəlmək üzərində durulur və fundamental elmlərin əsas prinsip və qanunlarını dərindən öyrətmək unudulur. Məhz bu prinsiplərin işləyişini konkret təcrübələr üzərindən görünür etmək üçün fənn laboratoriyaları ilə birlikdə liseydə elm muzeyinin də qurulması qərara alınıb. Hazır məhsulları alıb muzeydə quraşdırmaq və onları şagirdlərə toxunmadan, uzaqdan nümayiş etdirmək əvəzinə, yerli imkanlarla və dinamik eksponentlər hazırlamağa üstünlük verilib. Beləliklə, şagirdlər dinamik eksponentlərə toxuna, kinematika, dinamika, elektromaqnetizm, termodinamika, optika və digər sahələrdəki prinsipləri və qarşılıqlı çevrilmələri müşahidə edə biləcəklər.\nMuzeyin birinci mərhələsinin açılışı Aprel ayı üçün nəzərdə tutulur. Açılış günü və həmin tarixdən etibarən şagirdlər muzeyi ziyarət edə, muzey bələdçisindən təcrübələr, qanunlar və çevrilmələr haqqında məlumatlar ala bilərlər. Lisey rəhbərliyi əmindir ki, İnteraktiv Elm Muzeyini ziyarət etmək şagirdlər üçün unudulmaz təcrübə olacaq və onları elmlə daha dərindən maraqlanmağa həvəsləndirəcək.


Boncuklu çiçək bilərzik. DIY sənətkarlıq - Dəyərlər - 2022\nBoncuklu çiçək bilərzik. DIY sənətkarlıq\nİldə Guiainfantil.com istifadə edərək çiçək formalı bilərziklərin necə hazırlanacağını sizə göstəririkmuncuq. Bilərzik, kolye və ya üzük düzəltmək uşaqları çox əyləndirən və əyləndirən bir fəaliyyətdir.\nBu fəaliyyət onları əyləndirmək və öz oyuncaqlarını yaratmağa təşviq etməklə yanaşı, uşaqların konsentrasiyasını və diqqətini artırır, uşaqların motor koordinasiyasını stimullaşdırır və onları dəqiq iş görməyə təşviq edir.\nBalıqçılıq xətti və ya iplik\nİpucu: uşaqlarınızın yaşından asılı olaraq daha böyük boncuklar alın ki, qoymalarının qiyməti az olsun.\n1. Bir balıq ovu xəttini kəsin. Bir qolbaq bağlayın, bir ucundan daxil edin və bir düyün bağlayın. Sonra bir rəngli və fərqli bir üç top qoyun və ipliyi yenidən onların arasından keçirin. Dartarkən topların dairəsi düzəldiləcəkdir.\n2. Üç topu yenidən bir ucuna qoyun və yenidən balıq ovu xəttini keçin. Çiçəyinizi uzadaraq forma alacaq.\n3. Başqa bir çiçək düzəltmək üçün əməliyyatı təkrarlayın və beləliklə bilərzik formalaşana qədər.\n4. İşi bitirdikdən sonra çəngəlin digər ucuna qoyun və bir çiçək qolbağınız var.\nVideo: Kristal Boncuklu Gelin Tacı Yapımı - DIY Beaded Bridal Hairvine (BiləR 2022).\nCopyright 2022 \_ Boncuklu çiçək bilərzik. DIY sənətkarlıq...


Fövqəladə və səlahiyyətli casus - Meydan.TV\nFövqəladə və səlahiyyətli casus\nDiplomatın düşmən tərəfə keçməsi barədə iki versiya mövcuddur\n1978-ci il aprelin 5-də bütün Qərb mətbuatının manşetə çıxardığı bir hadisə baş verdi. Sovet diplomatı, fövqəladə və səlahiyyətli səfir, BMT Baş katibinin siyasi məsələlər üzrə müavini Arkadi Şevçenko ABŞ-dan siyasi sığınacaq istədi. 1970-ci illərdə sovet kəşfiyyatçılarının, idmançılarının və incəsənət xadimlərinin Qərbdə qalması nadir hadisə deyildi. Nadir hallarda diplomat da olurdu, amma bu qədər yüksək ranqlı diplomat hələ Qərbə qaçmamışdı.\nArkadi Şevçenko 1930-cu ildə Donetsk vilayətinin Qorlovka şəhərində anadan olub. Orta məktəbi bitirdikdən sonra 1949-cu ildə SSRİ-nin ən nüfuzlu ali təhsil müəssisələrindən birinə - Moskva Dövlət Beynəlxalq Münasibətlər İnstitutuna (MDBMİ) daxil olur və 5 il sonra qırmızı diplomla bitirir. Burada onun karyerasında əsas rol oynayacaq hadisə baş verir: gələcək xarici işlər naziri Andrey Qromıkonun oğlu Anatoli ilə bir kursda oxuyur, onunla dostlaşır.\nDoğrudur, həmin dövrdə dostunun atasının karyerası heç də rəvan getmirdi. O, 1952-ci ildə xarici işlər nazirinin birinci müavini vəzifəsindən çıxarılaraq Böyük Britaniyaya səfir göndərildi. Amma Stalinin ölümündən sonra yenidən əvvəlki vəzifəsinə bərpa edilir, 1957-ci ildə isə xarici işlər naziri olur.\nArkadi Şevçenko xeyli tez, 21 yaşında evlənir. Arvadı Leonqina da tələbə yoldaşı idi. O da əri ilə birlikdə tez-tez Qromıkonun evində olur və aradakı yaş fərqinə baxmayaraq, tezliklə nazirin arvadı Lidiyanın yaxın rəfiqəsinə çevrilir. Bu münasibət, eləcə də Lidiya Qromıkoya tez-tez verilən bahalı hədiyyələr Şevçenkonun karyerasında önəmli rol oynayır.\nŞevçenko daha 2 il aspiranturada oxuyub namizədlik dissertasiyasının müdafiə edəndən sonra 1956-cı ildə Xarici İşlər Nazirliyində işləməyə başlayır. Elə həmin il sovet tarixinin önəmli hadisəsi baş verir. Kommunist partiyasının XX qurultayında Xruşşov “Şəxsiyyətə pərəstiş və onun fəsadları haqqında” adlı məruzə ilə çıxış edərək Stalin dövründə baş verən repressiyaları kəskin tənqid edir.\nŞevçenko özünün “Moskva ilə üzlüşmə” kitabında yazırdı: “XX qurultayda Xruşşovun Stalini ifşa edən məxfi məruzəsi məni dərindən yaraladı, sovet sisteminə inamımı az qala dağıtdı... Mənim üçün müqəddəs olan nə vardısa – Stalinin dühası, partiyanın müdrikliyi və qüsursuzluğu, onun ölkə və xalqlar haqqında qayğısı, – hər şey yalan çıxdı. Stalin zamanı törədilən qəddarlıqları anlamaq çətin idi. İzah etmək isə lap çətin idi”.\nO, 1958-ci ildə ilk dəfə Amerikada olur və BMT Baş Assambleyasının sessiyasında tərkisilah üzrə mütəxəssis kimi iştirak edir. Kitabında yazdığına görə iki ölkə arasında müqayisə aparır: “SSRİ-də hər şey ABŞ-da gördüyümün əksinə idi. Hər şey, ağızlar, qəzetlər, televiziya, ədəbiyyat, incəsənət, xaricə səyahət - sözün ən gerçək mənasında qıfıl altında idi. Əgər bizim fikirlərimiz rəsmi mövqedən fərqlənirdisə, onu gizlətməli olurduq. Xruşşov yüyəni yalnız boşaltmışdı, başqa heç nə”.\nŞevçenko yetərincə savadlı və bacarıqlı idi, amma heç də bütün savadlı gənclərin karyerası sürətlə inkişaf etmir. Onun nazir oğlu ilə, arvadının isə nazir arvadı ilə dostluğu karyera yüksəlişində önəmli rol oynayır. XİN əməkdaşlarından biri yazırdı ki, Qromıkonun arvadı “ərinin nazirliyində kadrların yerləşdirilməsinə onilliklər boyu ciddi təsir göstərirdi. O, xüsusən xarici səfərlərdən qayıdanlardan müxtəlif hədiyyələr almağın möhkəm həvəskarı idi”.\nŞevçenko təkcə Lidiya Qromıkonu deyil, öz həmkarlarını və xaricə gedən digər sovet rəsmilərini nəzərdə tutaraq yazırdı: “Onlar burjua həyat tərzini tənqid edirlər, halbuki elə onun həsrətindədirlər. İstehlakçılığı meşşan psixologiyasının təzahürü, Qərbin zərərli təsirinin nəticəsi kimi qınayırlar, amma dünyada ən çox elə Qərb mallarını və rifahını dəyərləndirirlər”.\nƏri ilə tez-tez xarici səfərlərə gedən Leonqina və ya yaxınlarının çağırdıqları kimi, Lina öz rəfiqəsini yaddan çıxarmır, hər dəfə ona dəyərli hədiyyələr gətirir. Onun ticarət sahəsində işləyən və yaxşı maliyyə imkanları olan anası da sevimli kürəkəninin karyerasının uğurlu olması üçün xəsislik etmir.\nArkadi Şevçenko 1960-cı ildə daha bir dəfə Nyu-Yorka ezam olunur. 1962-ci ildə BMT-nin Cenevrədəki ofisində işləyir. Növbəti ildə isə yenidən Nyu-Yorka gedir, BMT-dəki daimi sovet nümayəndə heyətində yer alır. Onun bu təyinatı tam 7 il sürür. 1970-ci ildə geri çağrılaraq Qromıkonun məsləhətçisi təyin olunur.\nÜç il sonra isə 43 yaşlı diplomat BMT Baş katibinin siyasi məsələlər üzrə müavini təyin olunur. Oğlu xatırlayır ki, bu təyinata görə anası Qromıkonun arvadına 56 brilyant daşı olan yaxa sancağı bağışlayıb. Şevçenkoya, üstəlik, fövqəladə və səlahiyyətli səfir rütbəsi verilir. Deyilənlərə görə, o, bu ali diplomatik dərəcəni ən gənc yaşda alan adam idi.\nŞevçenko cütlüyünün maddi vəziyyətilə bağlı hər şey qaydasında idi. Moskvanın mərkəzində dördotaqlı mənzil, paytaxtın yaxınlığındakı Malaxovka kəndində bağ evi almışdılar. Evliliklərinin ilk ilində anadan olan oğlu Gennadi də MDBMİ-də təhsil alırdı, qızları Anna isə onlarla Nyu-Yorka gedərək orta təhsilini davam etdirəcəkdi.\nSSRİ qanunlarına görə, hər hansı xarici ölkədə işləyən sovet vətəndaşı həmin ölkədəki sovet səfirindən çox maaş ala bilməzdi. Buna görə də Şevçenko BMT Baş katibinin müavini kimi aldğı yüksək maaşın bir hissəsini dövlətə ödəməli olurdu. Amma yerdə qalan maaş da sovet normalarına görə az deyildi. Üstəlik, gələcəklə bağlı hər şey çəhrayı rəngdə görünürdü.\nGözəl perspektivləri olan, hətta xarici işlər naziri vəzifəsini tutması istisna edilməyən diplomatın düşmən tərəfə keçməsi barədə iki versiya mövcuddur. Bunlardan biri uzun müddət sovet hakimiyyət kuluarlarında səsləndirilib və guya ABŞ-ın Mərkəzi Kəşfiyyat İdarəsinin (MKİ) Şevçenkonu bir qadınla yataq görüntüləri əsasında şantaj edilməsi haqqındadır. Amma amerikalılar bir müddət sonra belə əməliyyatlar haqqında məlumatları adətən açıqlayırlar. Şevçenko ilə bağlı hadisədən yarım əsrə yaxın vaxt keçsə də, qadın versiyası qətiyyətlə inkar olunur.\nDaha çox yayılan və Şevçenkonun öz kitabında da təsvir etdiyi versiya ondan ibarətdir ki, 1975-ci ildə BMT-də çalışan amerikalılardan birinə (kitabda adı çəkilməsə də onun ABŞ-ın BMT-dəki missiyasının rəhbəri Daniel Moynihen olduğu söğylənilir) öz istəyi ilə yaxınlaşır və ABŞ-da siyasi sığınacaq almaq istədiyini söyləyir.\nHəmin amerikalı eşitdiyinə çox təəccüblənsə də bu xəbəri Amerika hökumətinə çatdırmağı öhdəsinə götürür. Amma bir neçə həftədən sonra Şevçenko ilə hökumət nümayəndəsi deyil, MKİ agenti görüşür. Amerikalılar SSRİ-nin az qala bütün diplomatik sirlərindən xəbərdar olan belə bir adamın siyasi sığınacaq almasındansa, casus kimi fəaliyyət göstərməsində maraqlı idilər.\nŞevçenkonun planlarında isə casusluq yox idi. Amma amerikalıların təklif kimi səsləndirdikləri, əslində siyasi sığınacaq üçün şərt olan casusluğu qəbul etməli olur. Üç il ərzində o, amerikalıları Kremlin diplomatik sirlərindən, danışıqlar zamanı tutacaqları mövqedən, edə biləcəkləri güzəştlərdən xəbərdar edir. Hətta bəzən diplomatiyaya aid olmayan, amma ona etibar edən adamların danışdığı hərbi sirlərlə də bölüşür. Onun məlumatları ABŞ-da sovetin xeyrinə casusluq edən bir neçə nəfəri ifşa etməyə də kömək edir.\nSSRİ Dövlət Təhlükəsizlik Komitəsinin (DTK) Nyu-Yorkdakı rezidenti Yuri Drozdov bir müddət sonra Şevçenkodan şübhələnməyə başlayır. Buna da əsas səbəb diplomatın maaşının imkan vermədiyi qədər dəbdəbəli həyat sürməsi olur. Amma Moskvadan gələn cavablarda Şevçenkonun Qromıkonun az qala ailə üzvü olduğu söylənilir və ittihamlarını durdurmaq tələb olunur.\nBu illərdə Qromıko sadəcə nazir deyildi. Sovet rəhbəri Brejnevin səhhətinin 1970-ci illərin ortalarında pisləşməsi üzündən SSRİ-də hakimiyyət onun, müdafiə naziri Dmitri Ustinovun və DTK sədri Yuri Andropovun daxil olduğu üçlüyün əlində cəmlənir. Belə qüdrətli triumvurat üzvünün himayəsi altında olan şəxsi ittiham etmək asan deyildi.\nÜstəlik, Drozdovun rəisi olan Andropov Brejnevdən sonra hakimiyyətə gəlmək haqqında düşünürdü və bu yöndə Qromıkonun dəstəyinə böyük ümid bəsləyirdi. Şevçenkoya qarşı ittiham isə bu münasibətləri korlaya və onun Baş katib arzularının üzərindən xətt çəkə bilərdi. Beləcə, siyasi hesablamalar vəzifə borcuna üstün gəldi.\nAmma Drozdov öz rəisindən fərqli olaraq daha prinsipial davranır, vəzifə borcunu yerinə yetirir və qüdrətli Qromıkonun kadrını ittiham etməkdən çəkinmirdi. Onun bu israrı 1978-ci ilin martında bəhrəsini verir, Şevçenkonu tərkisilah üzrə BMT-nin yaxınlaşan xüsusi sessiyası, eləcə də bəzi başqa məsələlərlə bağlı müşavirədə iştirak üçün Moskvaya çağırırlar.\nBu zaman Şevçenkonu nədəsə ittiham etmək, sorğu-suala tutmaq planlaşdırılmırdı. Hesab sadə idi. Əgər diplomat Moskvaya gələrdisə, deməli günahsızdır. Yox, əgər həqiqətən casusdursa, qayıtmaqdan imtina edəcək.\nTeleqramı alan Şevçenko tərəddüd keçirir. Ehtimal edir ki, casusluğu aşkar ola bilər və Moskvada onu həbs gözləyir. Gedib-getməmək haqqında düşünərkən təsadüfən Nyu-Yorkda olan XİN məmuru, ailə dostu Gennadi Staşevski ilə qarşılaşır və həmsöhbəti Moskvada heç bir müşavirə planlaşdırılmadığını söyləyir. Şevçenko əmin olur ki, çağırış tələdən başqa bir şey deyil.\nTəcili amerikalılarla əlaqə saxlayan diplomat vəziyyəti danışır və siyasi sığınacaq istəyir. Belə məlumat mənbəyini itirmək amerikalıların ürəyincə deyildi, amma anlayırlar ki, Şevçenkonun dediklərində həqiqət var: Moskvaya getmək risklidir, getmədiyi halda isə daha məlumat mənbəyi olmayacaq.\nLeonqina ərinin casus fəaliyyətindən xəbərdar deyildi. Şevçenko hesab edirdi ki, arvadı onun fikirlərini heç vaxt bölüşməyəcək. Qaçan gün də, daha doğrusu, gecə də Şevçenko ona bir söz deməyə cəsarət etmədi. Arvadı yuxuya gedəndən sonra bir kağız yazdı, addımından xəbərdar etdi və özünə qoşulmağı təklif edərək evdən çıxdı.\nYazı Leonqina üçün tamamilə gözlənilməz oldu. O, ərinin belə bir addım atdığına heç cür inanmır və buna görə də Gennadi Staşevskiyə zəng edir. Staşevski də dostunun oğurlandığını və məktubu diktə altında yazdığını düşünür. Hərçənd, amerikalıların BMT Baş katibinin müavinini oğurlamaq kimi axmaqlığı edəcəkləri ağlabatan deyildi. Staşevski Linanı da götürərək sovet missiyasının iqamətgahına gəlir. Bir qədər sonra isə hər şey aydınlaşır və Leonqina Moskvaya gətirilir.\nSovet təhlükəsizlik qaydaları bir ailənin iki üzvünün eyni zamanda xaricdə vəzifə tutmasına yol vermirdi, amma Qromıko ilə yaxınlıq Şevçenko ailəsi üçün imtiyaz yaratmışdı. Onun oğlu Gennadi də BMT-nin Cenevrədəki ofisində sovet missiyasında çalışırdı. Atasının qaçışı təsdiqlənən kimi oğlu Moskvaya çağrıldı.\nGennadinin atasının xəyanətindən hələ xəbəri yox idi. Amma hər ehtimala görə, yolda qaçmaması üçün hərbi kəşfiyyat zabiti Vladimir Rezun ona təhkim olunmuşdu. Rezun oğul Şevçenkonu Moskvada təhvil verərək Cenevrəyə qayıtdı və iki ay sonra özü də İngiltərəyə qaçdı. Hazırda Viktor Suvorov təxəllüsü ilə tarixi mövzuda əsərləri ilə məşhurdur.\nLeonqina Şevçenko ərinin qaçışından bir ay sonra, mayın 8-də çoxlu yuxu dərmanı içərək intihar etdi. Bu addımının səbəbi nə idi, öz ölkəsinə sədaqətmi, sovet elitasına girişin bir addımlığında ikən xain arvadına çevrilməsimi, yoxsa tərk edilən qadın acısımı, söyləmək çətindir. Onların oğulları Gennadinin də diplomatik karyerası sona çatdı. Keçmiş diplomat özü isə SSRİ-də qiyabi mühakimə olundu və “vətənə xəyanət” ittihamı ölüm cəzasına məhkum edildi.\nBaş verən hadisə adi halda həm xarici işlər nazirinin, həm də DTK sədrinin istefasına səbəb olmalı idi. Brejnev DTK sədri postunda Andropovun sələfi Semiçastnını işdən çıxaranda Stalinin qızı Svetlananın Hindistandan qayıtmamasını və ABŞ-dan siyasi sığınacaq istəməsini bəhanə etmişdi. Halbuki Svetlana bir neçə il casusluq etməmiş və Qərbdə qalacağını proqnozlaşdırmaq üçün əsas verməmişdi. Amma məsuliyyət daşımalı olan bu iki nəfər hakim triumviratın üzvləri idilər və başqalarından tələb etdikləri “kommunist prinsipiallığı”nı özlərinin nümayiş etdirmək fikirləri yox idi.\nArkadi Şevçenko arvadının ölümündən 7 ay sonra, dekabrda Eleyn adlı junalistlə yeni ailə qurdu. 1985-ci ildə “Moskva ilə üzlüşmə” kitabı çıxdı. Kitab bestsellerə, müəllifi də milyonçuya çevrildi. Amma 1990-cı ildə Eleynin xərçəngdən ölümü Şevçenkonun həyatını dəyişdi.\nÜçüncü arvadı özündən 23 yaş kiçik, Rusiyadan yenicə gəlmiş Natalya Osinina adlı qadın idi. İlk iki nikahda xoşbəxt olan keçmiş diplomatın üçüncü nikahı uğursuz oldu və cütlük 1996-cı ildə ayrıldı. Şevçenko son illərini sərxoşluqla keçirdi və 1998-ci ildə sirroz xəstəliyindən vəfat etdi.


Moskvada Beynəlxalq Forum keçiriləcək » www.tezadlar.az\nMoskvada Beynəlxalq Forum keçiriləcək\nRasim Məmmədov: “Dünya Azərbaycanlıları İntellektuallarının III Forumu” mövzulu tədbirə həm də Rusiyada yaşayan nüfuzlu həmyerlilərimiz dəvətlidir…»\nXəbər verildiyi kimi, iyunun 9-12 tarixlərində Rusiya Federasiyasının paytaxtı Moskva şəhərində Dünya Azərbaycanlıları intellektuallarının platforması çərçivəsində “Dünya Azərbaycanlıları İntellektuallarının III Forumu” adlı Forum keçiriləcək. Dünya Azərbaycanlıları Mədəniyyət Mərkəzinin 1-ci vitse-prezidenti, İctimai Nəzarət Koaliysiyasının sədri Rasim Məmmədov əməkdaşımıza eksklüziv müsahibə vermişdir:\n- Rasim müəllim, Moskvada keçiriləcək forum barədə nə deyə bilərdiniz?\n- Forum 5 gün davam edəcək… Dünya Azərbaycanlıları Mədəniyyət Mərkəzinin prezidenti, Xalq yazıçısı Çingiz Abdullayev, Xalq artisti Ramiz Quliyev, həmçinin DAMM-nin və İNK-nin rəhbərliyində təmsil olunan şəxslər, digər tanınmışlar forumda iştirak edəcək. Tədbirdə eləcə də Azərbaycanın Rusiya Federasiyasındakı Səfirliyinin rəsmiləri, Rusiya EA-nın vitse-prezidenti, Rusiya Vəkillər Kollegiyasının sədr müavini Valeh Abbasov, tanınmış jurnalist və teleaparıcı Fuad Abbasov, eləcə də Moskvada yaşayan tanınmış elm adamları, yazıçılar, alimlər iştirak edəcəklər. Tədbirin ilk günü Ümumi milli Lider Heydər Əliyevin, dahi Azərbaycan şairi Nizami Gəncəvinin Moskvadakı heykəlləri ziyarət ediləcək, sonra Forum iştirakçılarının qarşılanması və qeydiyyatına başlanılacaq. Həmin gün “Dünya Azərbaycanlıları intellektuallarının III Forumu”nun açılış mərasimi olacaq… Forum Dünya Azərbaycanlıları Mədəniyyət Mərkəzinin prezidenti, AYB katibi, Milli Pen-Klub rəhbəri, Xalq yazıçısı, hüquq elmləri doktoru Çingiz Abdullayevin və İNK İH sədri, DAMM İB I vitse-prezidenti kimi mən Rasim Məmmədovun rəhbərliyi, Rusiyada yaşayan diaspor nümayəndələrinin iştirakıyla reallaşdırılır. Bilirsiniz ki, Dünya Azərbaycanlılarının Mədəniyyət Mərkəzi İctimai Birliyi qurumun prezidenti Çingiz Abdullayevin rəhbərliyi altında 2017-ci ildən etibarən Dünya Azərbaycanlıları intellektuallarını birləşdirən yeni bir mədəni platforma yaradıb. Təşkilatımız Dünya Azərbaycanlıları intellektuallarının, eləcə də Avroasiya məkanında yaşayan, respublikamızda fəaliyyət göstərən nüfuzlu ictimai-siyasi, elm, mədəniyyət, təhsil və başqa sahələrin nümayəndələrini birləşdirməyi qarşısına məqsəd qoymuşdur, Vətənimizə tarixən bağlı, Azərbaycanın geosiyasi maraqları olan ölkələrdə forumlar təşkil etməkdədir. DAMM İB-nin ötən ilk beynəlxalq forumu qardaş Türkiyənin iki şəhərində, daha sonra II Forum Azərbaycanın paytaxtında üç böyük tədbir formatında təşkil edilib. Növbəti tədbirimiz Rusiya Federasiyasının paytaxtı Moskva şəhərində 10 iyun 2018-ci il tarixində keçiriləcək “Dünya Azərbaycanlıları intellektuallarının III forumu”dur. Forumlar Dünya Azərbaycanlılarının həmrəyliyi kimi böyük amala xidmət edir. Belə ki, “Dünya Azərbaycanlılarının Müasir İntellektuallarının III Forum”unun keçirilməsində əsas məqsəd dünyada yaşayan azərbaycanlılar və Azərbaycanla bağlı olan xalqların nümayəndələri, tanınmış iş adamları və ictimai fəallar, eləcə də QHT rəhbərlərini bir beynəlxalq platformat çərçivəsində birləşdirməklə, gələcəkdə onların yaşadığı ölkələrin parlament və dövlət qurumlarında təmsil olunmasına yardımçı olmaq, bu istiqamətdə onlara təşkilatı, mənəvi-mədəni dəstək verməkdir. Bu işə indidən başlamaqda məqsəd azərbaycanlıları yaxın perspektivdə (3-5 il ərzində) yaşadıqları ölkələrin dövlət, parlament və bələdiyyə strukturlarında təmsil olunmasına nail olmaqdır.\nGələcəkdə milli diasporumuzun fəalları kimi bu insanların iştirakı ilə geosiyasi maraqlarımızı ifadə edən, ölkəmizin siyasətinə dəstək verən və respublikamızın maraqlarını yaşadıqları ölkələrdə təmin edən Azərbaycan diaspor liderlərinin formalaşmasına, Azərbaycanın dünyada tanınmasına, həqiqətlərimizin dünyada səsləndirilməsinə, yerlərdə kadrların hazırlanmasına dəstək verməkdir. Forumların mütəmadi olaraq keçirilməsi nəzərdə tutulur. Platformamızın məramı Azərbaycan, Türkiyə, İran İslam Respublikası, Şimali Kipr Türk Cümhuriyyəti, Gürcüstan, İraq və Avropa ölkələrində yaşayan intellektualların fəaliyyət bazasını yaratmağa dəstək verməkdir. Avrasiya ölkələrindəki milli diaspor fəallarını, mədəniyyət mərkəzlərimizdən kənarda qalan tanınmış istedadlı şəxsləri, lider kimi formalaşmaq niyyətində olan insanları bizim platformada görmək istəyirik…\nXatırladırıq ki, «Təzadlar»ın baş redaktoru Asif Mərzili də Forumda iştirak edəcək.\nDinlədi: Elbar Şirinov


Qolunuzu toxunuşlu ekrana çevirən ağıllı saat\nxəbər toplayıcısı » Texnologiyalar » Qolunuzu toxunuşlu ekrana çevirən ağıllı saat\nQolunuzu toxunuşlu ekrana çevirən ağıllı saat\nYeni texnologiya ilə birlikdə sanki elmi fantastika filmləri gerçəyə çevrilir. Bu günlərdə Karnegi Mellon Universitetinin araşdırmaçıları tərəfindən yaradılan ağıllı saat ilə birlikdə qolunuz toxunuşlu ekrana çevriləcək.\nMilli.Az deyerler.org-a istinadən bildirir ki, elmi fantastika filmlərinidə gördüyümüz ancaq bu da olmaz hərhalda dediyimiz texnologiya, gerçək oldu. Bu məzmunda Karnegi Mellon Universitetinin araşdırmaçılarının işlərinin nəticəsində çıxarılan və 'LumiWatch' adı verilən saat ilə birlikdə qolunuz, toxunuşlu ekrana çevriləcək. Kiçik bir əl hərəkəti ilə saatın kilidini açacağınız texnologiyada, aplikasiyaları tam olaraq qolunuzun üzərində görə biləcəksiniz.\nAraşdırmaçılar tərəfindən yaradılan ağıllı saatın prototipinə baxılacaq olsa, LumiWatch olduqca yaxşı görünür. Bu məzmunda ağıllı saat sahib olduğu proyektor sayəsində, istifadəçisinin qoluna smartfon ölçülərində bir toxunmalı ekran əks etdirəcək. Olduqca asan istifadəyə sahib olan cihazın kilidini, əlinizi sağa və ya sola sürüşdürərək aça biləcəksiniz.\nProyektor, dərinlik sensoru, metal mühafizə və batareyadan ibarət olan LumiWatch qırmızı, mavi və yaşıl olmaqla üç ədəd lazer istifadə ediləcək.


«Türk dilləri və ləhcələrinin tarixi» kitabının «imza günü» keçirilmişdir\n22:57 28 Yanvar 2022\n29 Oktyabr 2011 02:10\nAzərbaycan Yazıçılar Birliyinin (AYB) "Bayatı" kitab mağazasında dünya şöhrətli həkim-cərrah, Beynəlxalq Cərrahlar Cəmiyyətinin idarə heyətinin və Paris Cərrahlar Akademiyasının üzvü, "Varlıq" jurnalının təsisçisi, türkologiyaya aid yeddi cildlik kitabın müəllifi, Azərbaycanın müxtəlif universitetlərinin fəxri doktoru və professoru, Türk Dil Qurumunun fəxri sədri, eləcə də İstanbul Universitetinin fəxri doktoru, türkoloq alim, professor Cavad Heyətin "Türk dilləri və ləhcələrinin tarixi" kitabının "imza günü" keçirilmişdir.\nAzərTAc xəbər verir ki, tədbirdə Milli Məclisin deputatı, Nizami Gəncəvi adına Milli Azərbaycan Ədəbiyyatı Muzeyinin direktoru Rəfael Hüseynov professor Cavad Heyətin ədəbi fəaliyyəti haqqında məlumat vermişdir.\nAYB-nin sədri, xalq yazıçısı Anar, qurumun katibi, xalq şairi Fikrət Qoca və başqaları Cavad Heyətin təkcə "Varlıq" jurnalı ilə bütün türk dünyasında oynadığı əhəmiyyətli rolundan danışmışlar. Bildirilmişdir ki, o, "Oğuznamə", "Xorasan türkcəsi", "Təbriz ləhcəsi", "Gəncəli Nizaminin "Xəmsə"sində türkcə sözlər", "Füzulinin ədəbi şəxsiyyəti", "Yunis Əmrə-mütəsəvvif türk şairi" və s. məqalələri, çoxsaylı kitabları ilə türk dili və ədəbiyyatının inkişafına böyük töhfələr vermişdir.\nGörkəmli tədqiqatçı-alimin "Türk dilləri və ləhcələrinin tarixi" kitabının dərsliklərə salınmasının vacibliyi nəzərə çatdırılmışdır.\nMərasimin sonunda Cavad Heyət tədbirin təşkilatçılarına və iştirakçılarına minnətdarlığını bildirmişdir.


Bakıda diri-diri yanan şəxsi MTN-nin qara maskalıları necə qaçırıbmış?- ŞOK DETAL » Son xəbərlər,Azərbaycan xəbərləri,en son xeberler,azeri radio,canli radio dinle\nSon xəbərlər » Son xəbərlər » Hadisə » Bakıda diri-diri yanan şəxsi MTN-nin qara maskalıları necə qaçırıbmış?- ŞOK DETAL\nBakıda diri-diri yanan şəxsi MTN-nin qara maskalıları necə qaçırıbmış?- ŞOK DETAL\n17-04-2017, 15:33 Son xəbərlər / Hadisə\nGülağa Quliyev "Real MTK" epizodu üzrə İlham Qasımovun şəriki olmuş Namiq Orucovun sürücüsü olub.\nGülağa Quliyev ötən həftə Çovdarovun işi üzrə məhkəmədə ifadə verib. O, ifadəsində heç bir şikayətinin, tələbinin olmadığını deyib: "2015-ci ildə İlham Qasımovun bacısı oğlunun toyuna Namiq Orucovla birgə getmişik. Orada söz-söhbət düşdü və saxlanıldıq. Daha sonra isə günahsız yerə tutulduğum məlum oldu. Nəticədə isə sərbəst qaldım".\nQeyd edək ki, aprelin 12-də Zığ yolundan hava limanına gedən istiqamətdə qəza baş verib. Qəza nəticəsində "VAZ-2104" markalı avtomobildə olan 3 nəfər yanaraq ölüb.\nYanğın nəticəsində "VAZ" markalı minik avtomobilinin yanar hissələri yanıb. Avtomobildə sıxılmış vəziyyətdə qalmış sürücü, 1973-cü il təvəllüdlü Gülağa Quliyev və sərnişinlər - 1973-cü il təvəllüdlü Elçin Sadıqov və onun qardaşı, 1968-ci il təvəllüdlü Namiq Sadıqov Səbbar oğlunun yanmış meyitləri xilasedicilər tərəfindən çıxarılaraq, aidiyyəti üzrə təhvil verilib.\nManaf Ağayev ifadə verdi: "Satmıram ya ev, ya obyekt" - YENİLƏNİB


Azərbaycan Silahlı Qüvvələrində yeni birləşmələr yaradılır\nTarix: Dünən, 13:30 Bölmə: Siyasət Oxunub: 21\nAzərbaycan Silahlı Qüvvələrində yeni silahlı birləşmələr yaradılır.\nTarix: Dünən, 12:00 Bölmə: Siyasət Oxunub: 13\nBu günlərdə Bakıda səfərdə olan Türkiyə prezidentinin baş müşaviri Yalçın Topçu və AKP Ordu millət vəkili Metin Gündoğdu Bakıda “zühur edən” qondarma “imam Mehdi” ilə görüşüb. Virtialaz.org xəbər verir ki, görüş ötən həftənin şənbə günü baş tutub. Görüş faktını özünü “imam Mehdi” adlandıran Kazım Əziz adlı həmin şəxs yerli saytlara açıqlamasında\nYaxın Şərq savaşının iki qalibi zəfər elan etdi: Bundan sonra Suriyaya nə olacaq? - Qərb mətbuatı\nTarix: Dünən, 11:27 Bölmə: Siyasət Oxunub: 12\n“İstənilən müharibədə siyasi iradə savaş meydanlarında gerçəkləşdirilir. Bu iradə Türkiyə, Rusiya və İran ordularının simasında daha çox hiss olunur. ABŞ isə Barak Obama dövründən bu yana geri çəkilməyə davam edir”\nTarix: Dünən, 11:10 Bölmə: Siyasət Oxunub: 19\nKreml Sərkisyanı tələyə salıb -Ermənistan üçün kritik gün\nTarix: Dünən, 11:00 Bölmə: Siyasət Oxunub: 22\nTarix: 23-11-2017, 18:22 Bölmə: Siyasət Oxunub: 19\nTarix: 23-11-2017, 15:25 Bölmə: Siyasət Oxunub: 14\nTarix: 23-11-2017, 14:45 Bölmə: Siyasət Oxunub: 13\nTarix: 23-11-2017, 14:15 Bölmə: Siyasət Oxunub: 15\nTarix: 23-11-2017, 14:08 Bölmə: Siyasət Oxunub: 16\nGeri 1 2 3 4 5 6 7 8 9 10 ... 248 İrəli


Gündəm – Səhifə 5 – Millətin səsi\nAna səhifə / Gündəm (page 5)\nBakı şəhərində daha 2 ASAN xidmət mərkəzi inşa edilir. Bu barədə ASAN xidmətin mətbuat xidmətinin rəhbəri Elnur Niftəliyev deyib. Onun sözlərinə görə, hazırda ölkədə16 ASAN xidmət mərkəzi fəaliyyət göstərir: “Onlardan 5-i paytaxt Bakı şəhərində olmaqla, digərləri Sumqayıt, Gəncə, Sabirabad, Bərdə, Qəbələ, Masallı, Quba, Mingəçevir, İmişli, Şəki və Şamaxıdadır. Bu il ...\n5 gün Əvvəl\t41\nMilli Məclisə növbədənkənar seçkilərlə əlaqdədar ən çox və ən az deputatlığa namizədin qeydə alındığı dairələr məlum olub. APA-nın Mərkəzi Seçki Komissiyasının saytına istinadən məlumatına görə, ən çox namizəd 16 saylı Yasamal İkinci Seçki Dairəsində qeydə alınıb. Belə ki, bu dairədən deputatlığa namizədliyi qeydə alınan 25 nəfər var. Ən az deputatlığa ...\nDaxili İşlər naziri, general-polkovnik Vilayət Eyvazovun əmri ilə Aslanov Çingiz Rauf oğlu Gəncə Şəhər Baş Polis İdarəsinə əməliyyat işləri üzrə rəis müavini təyin olunub. Milletinsesi.az Oxu.az-a istinadən xəbər verir ki, o, bundan əvvəl Sumqayıt Rayon Polis idarəsinin Cinayət Axtarışı şöbəsinin rəis, daha sonra Gəncə ŞBPİ-nin cinayət axtarış idarəsinə rəis olaraq ...\n5 gün Əvvəl\t34\nErmənistan silahlı qüvvələrinin bölmələri cəbhənin müxtəlif istiqamətlərində iriçaplı pulemyotlardan və snayper tüfənglərindən də istifadə etməklə sutka ərzində atəşkəs rejimini 22 dəfə pozub. Müdafiə Nazirliyinin Mətbuat xidmətindən Milletinsesi.az-a verilən məlumata görə, Ermənistan Respublikası İcevan rayonunun Berkaber kəndində yerləşən mövqelərdən Qazax rayonunun Qızılhacılı kəndində yerləşən mövqelərimiz atəşə tutulub. Ağdam rayonunun işğal altında ...\n6 gün Əvvəl\t19\nAzərbaycan Milli Məclisinə keçiriləcək seçkilərdə iştirak üçün 2431 nəfər müraciət edib. Milletinsesi.az Secki-2020.az saytına istinadla xəbər verir ki, hazırda deputatlığa namizədlərin sayı 1479 nəfərdir. Qeyd edək ki, Milli Məclisə seçkilər fevralın 9-da keçiriləcək.\n6 gün Əvvəl\t21\nHava şəraitinin dəyişməsi ilə əlaqədar Baş Dövlət Yol Polisi İdarəsinin (BDYPİ) sürücülərə müraciət edib. Bu barədə Milletinsesi.az-a BDYPİ-nin İctimaiyyətlə əlaqələr şöbəsinin rəisi Kamran Əliyev deyib. “Ekologiya və Təbii Sərvətlər Nazirliyi Milli Hidrometeorologiya Departmantinin verdiyi məlumata əsasən, hava şəraitinin dəyişərək temperaturun 4-6 dərəcə enməsi, küləkli və yağmurlu keçməsi ilə əlaqədar yollarda ...\n6 gün Əvvəl\t16\nAzərbaycan daxilində hərəkət edən qatarlara bilet satışı qaydalarına dəyişiklik edilib. Milletinsesi.az-ın “Azərbaycan Dəmir Yolları” QSC-yə istinadən verdiyi məlumata görə, yeni qaydaya əsasən, sərnişinlər biletləri qatarların yola düşməsinə 10 gün deyil, 30 gün qalmış əldə edə biləcəklər. Dəyişiklik bilet satışının təkmilləşdirilməsi, sərnişinlərin biletləri daha rahat və tez almasını təmin etməyə xidmət ...


Nokia Asha "dirilr"\nxəbər toplayıcısı » Texnologiyalar » Nokia Asha "dirilr"\nNokia Asha "dirilr"\nKeçən il "HMD Global" şirkəti Nokia brendini uğurlu şəkildə smartfonlar bazarına geri qaytarmışdı.\nGörünür, şirkət yaxın zamanda yenidən Asha seriyalı smartfonları satışa çıxardacaq.\nMilli.Az technote.az-a istinadən bildirir ki, Asha ticarət nişanı Avropa Birliyinin intellektual mülkiyyəti departamentində qeydiyyatdan keçirdilib. Bir neçə il bundan öncə "Microsoft" şirkəti Nokia brendini alanda həmçinin Asha ticarət nişanını da əldə etmişdi. Asha brendi altında baha olmayan funksional mobil telefonlar satışa çıxarılırdı. İndi isə görünür ki, "HMD Global" şirkəti bu cür smartfonların istehsal olunmasında maraqlıdır. Qeyd etmək lazımdır ki, Asha seriyası inkişafda olan ölkələrdə çox məşhur idi. Bununla belə vaxtı ikən "Microsoft" həmin seriyaya son qoymuşdu. Belə ki, o, ucuz Lumia modelləri ilə rəqabət aparırdı.


Qurban Qurbanov: “Futbolçularda arxayınlığın olmasını istəmirəm” - Futbol info\nQurban Qurbanov: “Futbolçularda arxayınlığın olmasını istəmirəm”\n24/11/2021 12:38 saat 12:38:11\n“Qarabağ”ın baş məşqçisi Qurban Qurbanov Avropa Konfrans Liqasının qrup mərhələsinin 5-ci turu çərçivəsində “Omoniya”ya (Kipr) qarşı keçirəcəkləri oyundan öncə fikirlərini bölüşüb.\nQurbanov İsmayıl İbrahimlinin öz formasını bərpa etdiyini diqqətə çatdırıb: “Futbolçumuzun oyun praktikası çatmır. Onun yavaş-yavaş meydanda olmasını istəyirəm. Oyunun gedişatına baxacağıq. Düzgün dəyişiklik lazım olduğu anda İsmayılı meydana buraxmağı düşünürük”.


Əliyev, Putin və Paşinyan yeni sənəd imzalaya bilər... » Azerinfo.Tv\nƏliyev, Putin və Paşinyan yeni sənəd imzalaya bilər...\n25-03-2021, 11:35 88 dəfə baxılıb\nErmənistanın baş naziri Nikol Paşinyan 8-9 aprel tarixində Moskvaya səfər edəcək. Bu haqda yazan erməni mənbələr Moskvada kommunikasiyaların açılması ilə bağlı üçtərəfli formatda (İlham Əliyev, Putin və Paşinyan) yeni sənədin imzalanacağını iddia edirlər.\nSöhbət hansı sənəddən gedir?\nRegionda kommunikasiyanın açılması məsələsi iki bəyanatda əksini tapıb:\n- 10 noyabr razılaşmasının 9-cu bəndi;\n- 11 yanvarda Moskvada qəbul olunan 4 bənddən ibarət bəyanat.\nMoskva bəyanatında kommunikasiyanın bərpasının 1 mart tarixindən etibarən reallaşacağı qeyd olunurdu. Üç ölkənin baş nazir müavinləri səviyyəsində keçirilən intensiv görüşlərin müzakirə mövzusu də bu tarixə qədər detalların razılaşdırılmasıdır. Mümkündür ki, 11 yanvar Moskva görüşündə kommunikasiyanın bərpası üzərində rəsmi sənədin imzalanması planlaşdırılıbmış, lakin tərəflərin mövqeləri buna imkan verməyib.\nAzərbaycan: 10 noyabr razılaşmasının 4-cü bəndi – erməni qoşunlarının Qarabağdan tamamilə çıxarılması - reallaşmadan sənədi imzalamaq istəmir;\nErmənistan: əsirlərin qaytarılmasını istəyir; Paşinyanın görüşdən sonra "əsirlərlə bağlı razılıq əldə olunmadı” sözləri də bunu deməyə əsas verir.\nBunun fonunda detalların razılaşdırılması ilə bağlı danışıqlara da ehtiyac var idi: Ermənistan tərəfinin Zəngəzur dəhlizi ilə üzərindən manipulyasiya etdiyini bilirik.\nİlham Əliyevin Zəngəzur dəhlizi ilə bağlı verdiyi mesaj, "Ermənistanı buna məcbur edəcəyik” sözləri Bakının mövqeyində israrlı olduğunu göstərirdi və Ermənistan bu israr qarşısında geri çəkildi: Paşinyan bəyan etdi ki, "Naxçıvan dəhlizi (Zəngəzur) təkcə Azərbaycan yox, həm də Ermənistana xeyirdir”.\nPaşinyanın erkən parlament seçkilərini təyin etməsindən sonra belə açıqlama verməsi də indiyə qədər sərgilədiyi mövqeyin həm də daxili siyasi proseslərdən qaynaqlandığını deməyə əsas verir.\nNəticə bəllidir: Əliyev Ermənistana xəbərdarlıq etdi, Paşinyan razılaşdı və Moskvada mümkün növbəti görüşdə Zəngəzur dəhlizinin də yer aldığı kommunikasiyanın bərpası üzərində sənəd imzalana bilər.\nBurada iki məqam yenidən aktuallaşır:\nSənəd imzalanana qədər erməni hərbi birləşmələri Qarabağdan çıxarılacaqmı?\nBu prosesin başladığına dair məlumatlar var:\n- Qarabağda qalan 20 minlik erməni qoşunu çıxarılır: önümüzdəki həftələrdə, mümkündür ki, Moskva görüşünə qədər bu reallaşacaq (dünən bu haqda yazmışdıq);\n- Ermənistan Qarabağa hərbi çağırışçı göndərmir: sülhməramlıların nəzarətindəki bölgədə təxmini 5 minlik "yerli qüvvələrdən” ibarət "ordu” saxlanılır (Bakının indiki mərhələdə buna səssiz qalması da səbəbsiz deyil);\nErmənistan bunu rəsmi şəkildə təsdiqləmir, seçkilərə görə təsdiqləməyəcək də.\nErmənistanın "əsirlər tələbi” yerinə yetiriləcəkmi?\nBakı bununla bağlı mövqeyini ifadə edib: müharibədən sonra əsir götürülən 62 (73 olduğu da deyilir) erməni terrorçudur;\nErmənistan mediasında Azərbaycanda 200-ə yaxın əsirin qaldığı iddiaları səslənir, hərçənd, rəsmi Bakı ən yüksək səviyyədə əsirlərin qaytarıldığını bəyan edib. Maraqlıdır ki, Azərbaycan Prezidenti əsirlərin qaytarıldığını məhz Zəngəzur dəhlizi ilə bağlı mesaj verərkən bildirmişdi və burada iki versiya yaranır:\n- İlham Əliyev Ermənistana "Zəngəzur dəhlizi açılmasa, əsirlər qaytarılmayacaq” mesajını çatdırmaq üçün bunu demişdi;\n- Bakının bütün tələbləri yerinə yetiriləndən sonra 62 (73) terrorçunun qaytarılması istisna deyil: bu terrorçuları sona qədər saxlamaq da lüzumsuzdur.\nBu kontekstdə "Kommersant” nəşrinin yazdıqları diqqət çəkir:\n"Azərbaycan üç şərtinin qəbul olunacağı təqdirdə 73 diversantı Ermənistana qaytara bilər:\n1. Qarabağdakı erməni qoşunu tamamilə çıxarılır;\n2. Naxçıvanın Kərki kəndi qaytarılır;\n3. Qırmızı Bazardan Şuşaya gedən yol Azərbaycan ordusuna təhvil verilir”.\nBirinci şərt: qeyd etdiyimiz kimi, bununla bağlı prosesin başladığı ehtimalı böyükdür və mümkün Moskva görüşünə qədər reallaşa bilər;\nİkinci şərt: Kərki kəndi ilə yanaşı, Qazaxın 7 kəndinin də təhvil verilməsi gözləniləndir; bölgədə demarkasiya işlərinin getdiyinə dair məlumatlar mütəmadi olaraq yayılır;\nÜçüncü şərt: Qırmızı Bazar yolunun Ordumuza təhvil verilməsi ilə bağlı da məlumatlar yayılmışdı, hətta erməni mənbələr bunun qarşılığında 30 "əsirin” qaytarılacağını da yazırdı; bu yol strateji önəmə sahibdir:\n- Şuşaya gedən yol qısalır: buradan şəhərə 35 kilometrlik asfalt örtüklü yol var;\n- Ermənilərin Xocavəndlə əsas əlaqəsi ordumuzun nəzarətinə keçir;\n- Bu yol həm də Xankəndiyə qısa zamanda çıxışı təmin edir: anti-terror əməliyyatına zərurət yaranarsa, yolun əhəmiyyəti ikiqat artır.\nPaşinyanın seçkidən öncə bu şərtlərin hamısını, xüsusilə Kərki və Qazaxın 7 kəndi, yerinə yetirməsi çətin görünür, bu baxımdan, digər iki şərtin yerinə yetirilməsindən sonra "əsirlərin” bir qisminin saxlanılacağı, yaxud məhz seçkilər ərəfəsində qaytarılacağı da mümkündür: bu, rəsmi Bakının Ermənistanın daxili siyasətinə yön verməsi siyasətinə də hesablanmış ola bilər;\nBütün bunların fonunda Bakının ağıllı oynadığı diqqətdən qaçmamalıdır və indi gözlər mümkün Moskva görüşünə (8-9 apreldə ola bilər) dikilib. Görüş olacaqsa, kommunikasiyanın bərpası ilə bağlı rəsmi sənəd imzalanması gözlənilir və ona qədər 10 noyabr razılaşmasının 4-cü bəndinin - Qarabağdakı erməni qoşunların çıxarılması – yerinə yetiriləcəyi istisna deyil.\nƏrdoğan ELAN ETDİ: rus ordusu və ermənilər Qarabağdan ÇIXARILACAQ - DETALLA ...\nErməni hərbiçilər Xankəndi, Xocavənd və Xocalıdan tamamilə çıxarılır - Müda ...\nErməni deputatdan Paşinyana tərs sillə: - “İlham Əliyev onun sözlərini necə ...


Meyvəli dondurma yeyin » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 17-05-2013, 22:00\nSəs ver: Havalar istiləşib artıq. Dondurma, gündəlik həyatın içərisindəki ən asan sərinləmə vasitəsi olma xüsusiyyətinə yenidən qovuşur. Yay aylarında çox seçilən dondurma mövzusunda xəbərdarlıq edən mütəxəssislərə görə dondurma yemək bəzi vəziyyətlərdə allergiyaya səbəb ola bilir.\nYay aylarında sütlü deyil, meyvəli dondurmaları seçməniz lazım olduğunu ifadə edən mütəxəssislər, xüsusilə uşaqlarda gizli süd həssaslığı ola biləcəyini, allergiyalara səbəb ola biləcəyini qeyd etdi.\nMeyvəli dondurmaların, sütlü, şokoladlı və souslu dondurmalara nisbətlə diyet baxımından daha uyğun olduğu ifadə edilərkən, dondurmanın üzərinə tökülən şokolad sousu yeyilməsi təklif edilmir. Dondurmadan alınan kaloridən çoxu, dondurmanın ən çox üzərində ola bilir. /Mənbə: Qadınlar.biz/


14:16 29 Dekabr 2015\n“Dekabrın 27-də Ermənistan hakerləri tərəfindən Milli Məclisin saytına hücum olub. Amma erməni hakerlər saytın fəaliyyətinə təsir göstərəcək hər hansı ziyan vura bilməyiblər”.\nAkif Təvəküloğlu - Milli Məclisin mətbuat katibi\nOsman Gündüz - Azərbaycan İnternet Forumun prezideti\nO.Gündüz bildirir ki, bu sahəyə dövlət nəzarəti gücləndirilməli və şərtlər sərtləşdirilməlidir. "Bütün dövlət saytlarının təhlükəsizliyinə bir orqan nəzarət etməlidir. Nazirlər Kabinetinin şərtləri əsasında rəsmi saytların dayıqlığı keçirilən auditlərlə yoxlanılmalıdır. Əgər saytlar bu şərtlərə cavab vermirsə, bu zaman müvafiq ölçülər götürülməlidir.\nMərkəzin əməkdaşı bildirdi ki, Milli Məclisin də rəsmi saytı daxil olmaqla digər dövlət saytlarının agentliyinin vahid sisteminə uyğunlaşdırılması üçün işlər aparılır."\nAzərbaycanda həmçinin RYTN-in yanında Elektron Təhlükəsizlik Mərkəzi var ki, bu qurumda - kibertəhlükəsizlik sahəsində informasiya infrastrukturu subyektlərinin fəaliyyətinin koordinasiyası, mövcud və yarana biləcək elektron təhlükələr barədə ölkə səviyyəsində məlumatlandırma, əhalinin, özəl və digər qurumların kibertəhlükəsizlik sahəsində maarifləndirilməsi ilə məşquldur.\nXarici dövlətlərdə də dövlət qurumlarının informasiya təhlükəsizliyi xüsusi idarələr tərəfindən həyata keçirilir. BMT Baş Assambleyası informasiya təhlükəsizliyi ilə bağlı 2000-ci ildən başlayaraq beş müxtəlif qətnamə qəbul edib. Kibertəhlükəsizlik bir sıra ölkələrdə (məsələn, ABŞ, Avropa Birliyi, Rusiya) xarici siyasətin prioritetlərindən biri elan edilib. ABŞ kibertəhlükəsizliyin azad ticarət və sosial - iqtisadi inkişaf üçün etibarlı, təhlükəsiz və açıq mühit qurmağa imkan verəcək beynəlxalq əsaslarının formalaşdırılması haqqında 2011-ci ildə sənəd hazırlayıb.


Donald Tramp - » Yenixeber.org - Oxu xəbərin olsun\nDonald Tramp -cinayət məsuliyyətinə cəlb olunacaq?\nABŞ-ın demokratik dövlət olmasına heç kim şübhə etmir. Bu ölkə həm də demokratiyanın təbliğatında və demokratik prinsiplərin həyata keçməsi istiqamətindəki fəaliyyətində lider sayılır.\nYenixeber.org: Elə Donald Trampın prezident seçilməsi də ABŞ demokratiyasının məhsuludur. Şəxsi həyatına toxunmadan demək olar ki, onun prezident olması gözlənilməz olub. Adətən, ABŞ-ın və başqa demokratik dövlətlərin siyasi həyatında daha fəal rol oynayanlar ölkəni idarə ediblər. Bu ölkənin həyatında baş verən ciddi hadisələr dünyaya təsir edə bilir. Çünki ABŞ təkqütblü dünyanın hələ də lideridir. Bunun da başlıca səbəbi iqtisadi-maliyyə məsələləridir. Dünyanın maliyyə bazarında dolların ağalığı, bazarda neftin qiymətinin müəyyənləşməsində Birləşmiş Ştatların həlledici rolu və başqa məsələlərdə tutduğu mövqe ABŞ-da baş verənləri dəyərləndirməyi vacib edir.\nTarix: 14-01-2021 16:01\nHİLLARİ KLİNTON QİSAS ALMAĞA HAZIRLAŞIR:“Tramp xarici siyasəti reketə çevirib və diplomatlara arxadan zərbə vurur” – Təhlil\nTramp qələbə çala bilər:Demokratlar son zərbəni endirdi\nTramp növbəti seçkilərədək həbs ediləcək - İddia


Ürəkbulanmanı dərmansız kəsməyin 5 yolu\n02:15 08-02-2020 | 194 | Sağlamlıq\nMədə bulanmasının baş verməsinin onlarla səbəbi və tətikləyici faktoru var. Onların bəziləri zərərsizdir, bəziləri ciddi sağlamlıq problemidir.\nUzun yol, maşında silkələnmə, yorğunluq, mədə-bağırsaq soyuqdəyməsi, hər hansı qidanın təsiri, hava dəyişimi, təzyiq və s.\nVersus.Az Medicina.az-a istinadən ürəkbulanmaya qarşı dərmansız asan metodları təqdim edir.\n1. Təmiz hava – sizi xoşagəlməz qoxulardan da xilas edəcək, orqanizmə daha çox oksigen daxil olacaq və beyin elə də təhlükədə olmadığınızı anlayıb nədəyə sakitləş əmri verəcək. Əgər qapalı otaqda, metroda, maşında, avtobusda ürəkbulanma başlayıbsa, düşüb havada dayanmağınız lazımdır.\n2. Tənəffüs hərəkəti - Təmiz havaya çıxdıqdan sonra asta və dərin tənəffüs metodunu sınayın. Alimlər sübut edib ki, tənəffüsün nəzarətə alınması 60% hallarda ürəkbulanmanı kəsir. Belə ki, nəfəsi burundan alıb 3 saniyə saxlayın, sonra burundan verin. Daha sonra burunu tutub, ağızdan 3 saniyəyə nəfəsi alıb saxlayın, sonra verin. 3-5 dəfə belə təkrar edin. Bu zaman gözlərinizi bağlayın.\n3. Yeməkdən sonra uzanmayın – qarnı üstə uzanmaq ürəkbulanmanı artırır. Dincəlmək istəyirsizsə, kürəyiniz arxasına yastıq qoyub, yuxarı hissə dik vəziyyətdə uzanın.\n4. Soyuq maye için. Alimlər sübut edib ki, hər hansı soyuq içkidən 3 qurtum almaq, məsələn adi su, limonad və ya hətta Cola ürəkbulanmanı azaldır. Eləcə nanəli çay içə bilərsiz.\n5. Limon qabığı və zəncəfil çeynəyin\nZəncəfilin hamiləlik və kimyaterapiya sonrası ürəkbulanmalarda effektiv təsiri görülüb. Bu ikisi həm də ürəkbulanma qida və ya kimyəvi zəhərlənmədən olarsa, onları da zərərsizləşdirə bilər. Ona görə aptekdənsə, marketə girib limon, zəncəfil axtarın


Qardaşını qətlə yetirən 19 yaşlı qız cinayət əməlini etiraf etdi » YeniSözçü qəzeti\nQardaşını qətlə yetirən 19 yaşlı qız cinayət əməlini etiraf etdi\nBu gün Bakı Ağır Cinayətlər Məhkəməsində dogma qardaşını qətlə yetirməkdə ittiham olunan Qusar rayon sakini, 19 yaşlı Alyona Baxışovanın cinayət işi üzrə növbəti məhkəmə prosesi keçirilib.\nVirtualaz.org saytının əldə etdiyi xəbərə görə, prosesə hakim Ramella Allahverdiyeva sədrlik edib. Prosesdə təqsirləndirilən şəxsin ibtidai istintaqa verdiyi ifadəsi elan olunub. Alyona Baxışova ifadəsi elan edildikdən sonar qardaşı Baxış Baxışovu qətlə yetirdiyini etiraf edib.\nXatırladaq ki, ötən məhkəmə prosesində Alyona Baxışova ilkin istintaq zamanı verdiyi ifadəsindən imtina edib və qardaşını qonşuluqda yaşayan ruhi xəstə Ələsgər Səlimovun öldürdüyünü deyib. Həmçinin, o, ilkin ifadəsini təzyiq altında verdiyini bildirib.\nQeyd edək ki, hadisə 2014-cü ildə Qusar rayonunun Lecet kəndində baş verib.\nİstintaqın gəldiyi nəticəyə görə, Alyona Baxışova qardaşı Baxış Baxışovu qətlə yetirib. A.Baxışova ilkin ifadəsində bildirib ki, qardaşı təcavüz etmək niyyətində olduğu üçün onu balta ilə vurub. A.Baxışova qardaşını öldürdükdən sonra basdırıb. Hadisədən yeddi ay keçəndən sonra meyiti çıxararaq başqa yerdə dəfn edib. Cinayət işinin üstü isə B.Baxışovun telefonundan ailə üzvlərinə gələn mesajdan sonra açılıb. Mesajın A.Baxışova tərəfindən yazıldığı məlum olub. O, polis əməkdaşları tərəfindən saxlanılıb. A.Baxışova ilkin istintaq zamanı qardaşını öldürdüyünü bildirib.\nBakıda parkın ortasında dəhşət: insanların gözü qarşısında...\n“Hicaba azadlıq” aksiyasında həbs edilən şəxslərdən üçü azadlığa buraxıldı –Məhkəmə prosesi\nİraq ordusu Mosulda televiziya binasını ələ keçirdi\nPUTİN-ƏRDOĞAN GÖRÜŞÜ:Ankara üsyançıları kürd torpaqlarına dəyişməyə hazırdır – Təhlil


Bir karyeranın sirri – Və yaxud Cavid Qurbanovun yaratdığı möcüzələr… » www.XALQXEBER.az\nBizneslə məşğul omayan xanım maliyyəçi 3 il müddətində necə milyoner oldu?\nƏslində Azərbaycanda varlanmaq və milyonçu olmaq üçün möcüzələrin baş verməsinə heç kim inanmır. Çünki bizim bu sevimli ölkəmizdə varlanmaq və bizneslə məşğul olmaq üçün ya karlı bir məmurun “adamı” ya da özün karlı məmur olmalısan. Başqa cür möcüzənin yaranması mümkün deyil. Ya da lotereya da olduğu kimi bəxtin gətirməli və sənə karyera üçün qapılar açılmalıdır. Aşağıda haqqında söhbət açacağımız məmur xanım da elə bəxti lotereyada gətirənlər katoqoriyasına aiddir.\nÖncəliklə bir neçə ildə həddindən artıq varlanmağa nail olan xanım məmurun rəsmi bioqrafiyasını təqdim edirik:\nVəsilə Abulova – Azərbaycan Dəmir Yolları” QSC-nin Maliyyə rəisinin müavini. Vəsilə xanım eyni zamanda Azərbaycan Voleybol Federasiyasının Maliyyə məsələləri üzrə Vitse-prezidentidir.\n22 avqust 1983-cü ildə Bakı şəhərində anadan olan Vəsilə Abulova Azərbaycan Dövlət İqtisadiyyat Universitetinin Maliyyə və Kredit fakültəsini bitirib. İş həyatına 2006-cı ildə “Azərinşaatservis” MMC-də İqtisadçı və Maliyyə mütəxəssisi kimi başlayıb. Daha sonra isə “Azelektromaş” MMC-də Baş Mühasib, 2014-cü ildə “Bakı Elektriktökmə” QSC-də Baş Mühasib, 2015-ci ildə isə “Nurgün” şirkətlər qrupunda Maliyyə müdiri vəzifəsində çalışmışdır.\n2016-cı ildə “Azərreyl” Voleybol Klubunda Baş Mühasib, 2 ay sonra isə Klubun Vitse-prezidenti vəzifəsində çalışmağa başlayıb. 2016-cı ilin may ayından “Azərbaycan Dəmir Yolları” QSC-də Yükdaşıma Departameninin Maliyyə rəisi, 2017-ci ildən “ADY” QSC-nin Maliyyə rəisinin müavini vəzifəsində çalışır. Vəsilə Abulova eyni zamanda Azərbaycan Voleybol Federasiyasının Maliyyə məsələləri üzrə Vitse-prezidentidir.\nFikir verdinizsə, Vəsilə xanım əsasən mühasib və baş mühasib vəzifəsində çalışıb və AzToday.az-a daxil olan məlumata görə Vəsilə xanım 2016-cı ildə “Azərreyl” Voleybol Klubunda baş mühasib vəzifəsinə təyinat alana qədər Əhmədlidə “Xruşşovka”ların birində kirayə yaşayırmış. Lakin 2016-cı ildə “Azərbaycan Dəmir Yolları” QSC-də işə düzəldikdən sonra Vəsilə Abulaovanın karyerasında bir sıçrayış yaşanıb və o sürətlə varlanmağa başlayıb.\nAzToday.az-a “Azərbaycan Dəmir Yolları” QSC-dən daxil olan məlumatda bildirilir ki, Vəsilə Abulova qısa zaman kəsiyində həm karyerasında, həm də maddi durumunda çox böyük irəlilləyişlərə nail olub. Qəribədir ki, mənbəmizin iddiasına görə Vəsilə xanım cəmi iki ay ərzində “Azərbaycan Dəmir Yolları” QSC-də ciddi karyera inkişafına nail olmaqla yanaşı, Cavid Qurbanovla işçiləri “səddə” çevrilməyi bacarıb. Mənbəmiz iddia edir ki, 2016-cı ilədən başlayaraq Vəsilə xanımın başı üzərindən problemləri Cavid Qurbanova çatdıra bilməyib. Bu iddianı digər bir mənbə də təsdiqləyib.\nMaraqlıdır ki, Vəsilə Abulova “Azərreyl” Voleybol Klubuna baş mühasib gətirildikdən sonra Klubun yerləşdiyi ünvan dəyişib və “Azərreyl” Voleybol Klubu Cavid Qurbanovun atasına məxsus olan binaya köçürülüb. Hər ay icarə haqqı olaraq Azərbaycan Dəmir Yolları” QSC-nin büdcəsindən 50 000 dollar vəsait Cavid Qurbanovun atasının hesabına köçürülür. Və iddialara görə bu ideyanı Cavid Qurbanova məhz Vəsilə Abulova verib və elə ondan sonra da Vəsilə xanımın Cavid Qurbanova təsir imkanları birdən-birə artıb. Görünür ki, Cavid Qurbanov maliyyəçi xanımın marketinq qabiliyyətindən razı qalıb.\nDaxil olan məlumatda bildirilir ki, hazırda Vəsilə Abulova xanım Azərbaycan Dəmir Yolları” QSC-də aparıcı sima olmaqla yanaşı, eyni zamanda QSC-də çalışan yüksək vəzifəli şəxslər arasında ən varlı məmur kimi də tanınır və “Azərbaycan Dəmir Yolları” QSC-nin maliyyə işlərində onun izni olmadan bir manatı belə tərpətmək mümkün deyil .\nAzToday.az-a müraciətdə mənbəmiz Vəsilə Abulovanın mal varlığı ilə bağlı məlumatları da yollayıb. Belə ki, həmin məlumatlara əsaslanarsaq, 2016-cı ilə qədər Əhmədlidə kirayədə yaşayan Vəsilə Abulovanın hazırda Bakının mərkəzində, Fəhlə prospektində isə dəyəri 1 milyondan artıq olan villası var. Və o, ailəsi ilə birlikdə həmin villada yaşamaqdadır.\nBundan başqa Vəsilə Abulovanın Mərdəkanda, Nardaranda, Bilgəhdə bağ evləri var ki, bu bağ evlərinin də qiymətləri göz qamaşdırır. Eyni zamanda Vəsilə Abulovanın şəhərin bahalı yerlərində yeni tikilən binalarda evlər aldığı da iddia olunur.\nTürkiyədə isə Vəsilə Abulovanın 4 otaqlı evinin olduğu bildirilir. Eyni zamanda Azərbaycanın tanınmış voleybol məşqçisi Faiq Qarayevlə Türkiyədə şərikli biznesinin olduğu qeyd olunur.\nVəsilə Abulovanın son 3 ildə yaranmış avtomobil qarajı da xüsusi maraq doğurur. Belə ki, “Azərbaycan Dəmir Yolları” QSC-nin Maliyyə rəisinin müavini və Azərbaycan Voleybol Federasiyasının Maliyyə məsələləri üzrə vitse-prezidentinin qarajında bir ədəd “022 Range Rover”, bir ədəd “022 Lexus”, bir əədəd “011 Hyundai”, bir ədəd “BMW 5” və bir ədəd “Pajero Jeep” olduğu bildirilir.\nQeyd edək ki, bütün bu daşınar və daşınmaz sərvəti Vəsilə Abulova son 3 ildə əldə edib. Bundan başqa Vəsilə xanımın ildə 3-4 dəfə 10-15 nəfərlik kampaniya ilə dünyanın ən məşhur kurortlarında və əyləncə mərkəzlərində istirahətə getdiyi də vurğulanır. Həmçinin həftədə bir neçə dəfə Bakının bahalı restoranlarında nahar edən edən Vəsilə xanımın aylıq restoran xərclərinin 100-ə qədər dəmir yolu işçisinin maaşı qədər olduğu vurğulanır. Hər ay Vəsilə xanımın gözəllik salonuna sərf elədiyi vəsait isə 2-3 min arasında dəyişdiyi deyilir.\nAçığı bildirmək istəyirik ki, belə xərcləri ancaq milyarder xanım özünə rəva bilər və “Azərbaycan Dəmir Yolları” QSC-nin Maliyyə rəisinin müavini Vəsilə Abulovanın bu qədər sərvətə necə nail olması ciddi suallar ortaya çıxarır. Yəni “Azərbaycan Dəmir Yolları” QSC-də korrupsiyanın səviyyəsi o qədər böyükdür ki, “Azərbaycan Dəmir Yolları” QSC-nin Maliyyə rəisinin müavini milyarderlər kimi yaşaya bilir? Bu sual eyni zamanda “Azərbaycan Dəmir Yolları” QSC-nin sədri Cavid Qurbanova da aiddir.


Bütün ziddiyyətlər Osmanın xilafət dönəmində başladı | Xural qəzeti\nƏsas Səhifə/GÜNDƏM/Bütün ziddiyyətlər Osmanın xilafət dönəmində başladı\nBütün ziddiyyətlər Osmanın xilafət dönəmində başladı\nXəlifəlik niyə qüsurlu idi?\n– Güntay bəy, islami düşüncə və gələnək qarşıdurması deyə, ortada bir durum var. Bu haqda fikriniz nədir?\n– Bu suala cavab vermək üçün Peyğəmbərin vəfatından sonrakı olaylara bir göz atmaq lazımdır. Peyğəmbərin vəfatından sonra “onun mirasına necə sahib çıxılmalıdır” deyə bir sual meydana çıxdı. Peyğəmbərin ən yaxın dostlarından biri olan Ömər ibni Xəttab “Allahın kitabı bizə yetər” deyirdi. Peyğəmbərin xələfi olmaq anlamında “xilafət” siyasi bir imkan kimi gəlişdirildi. Lakin xəlifəlik qurumu qüsurlu idi. Çünki onun müddəti müəyyənləşdirilməmişdi. Bir adam neçə illiyinə xəlifə olmalıydı? Bu qüsur səbəbindən yaşlanmış Osman vücudunun heydən düşməsinə baxmayaraq, xilafətdən kənarlaşmaq istəmirdi. Ayrıca, Osman zamanında qəbiləçilik məsələsi də İslama müdaxilə etdi. Tarixi mənbələrdən anlaşıldığı kimi Osmanda sələfi olduğu Ömər ədaləti, qətiyyəti və dövlət adamlığı özəlliyi yox idi. Qətiyyətsiz xarakterə sahib olan Osman bunu nə önləyə bilirdi, nə də artıq mənəvi və fiziki avtoriteti qalmışdı. Ömrünün son 49 gününü mühasirədə qalsa da, yaşlanmış Osman barış və İslam birliyi adına vəzifəsindən istefa etmədi.\nOsmanı kimlər, niyə öldürdülər?\nBuna görə də Osman öldürüldü. Osmanı öldürənlər ən seçkin müsəlmanlardan ibarət idi. Hətta səhabələr belə, artıq onun hakimiyyətinə qarşı gəlirdi. Osman öldürüldükdən sonra cənazəsinə belə sahib çıxan yox idi və ortalıqda qalmışdı. İslam Dünyasında bütün problemlərin əsasında Osmanın xilafət dönəmi və sonra da Əli zamanında iç savaşların başlaması durmaqdadır. Ən böyük çatlaqlar və bölünmələr Osman və Əli zamanında meydana gəldi. Daha doğrusu, Osmanın uzun xilafət dönəmində təməli atılan problemlər və qəbiləçilik məsələsi Əli zamanında da davam etdi. Əli də bu sorunu çözə bilmədən öldürüldü. Bu üzdən İslam tarixində sadəcə ilk iki xəlifəni, yəni Ömər və Əbubəkr dönəmini Peyğəmbər xələfliyinə qəbul edən məzhəblər, təriqətlər və cərəyanlar ortaya çıxdı. Osmanın yanlışlıqlarını ört-basdır etmək üçün İbni-Səbə adında bir yəhudi yalanı uydurmuşlar ki, guya, müsəlman əhalinin hamısının ağlını bu yəhudi başından alaraq bütün fitnələri çıxarıb. Amma bu yalana inananlar bu sadə sualı soruşmurlar ki, 80 yaşı olan Osman nədən iqtidar ehtirasından vaz keçərək istefa edib işləri daha gənc və bacarıqlı birilərinə buraxmırdı? Beləcə, uydurma yəhudi fitnəsi də ortadan qaldırılmış olardı.\nİslam Müaviyyə ilə ərəb irqçiliyinin ideologiyasına dönüşdürüldü\n– Sonrakı dönəmlərdə İslami görüşdə sizə görə bir təhrif olubmu, olubsa nə şəkildə olub?\n– Müaviyyə İslamı səltənətə çevirdi. Quranın “Şura” əmrinə göz yumaraq oğlu Yezidi özünə varis təyin etdi. Əməvilər zamanında İslam öz məhvərindən çıxarılaraq ərəb milliyyətçiliyi üzərinə oturduldu. İslam Müaviyyə ilə ərəb irqçiliyinin ideologiyasına dönüşdürüldü. Ərəb olmayanlar “məvali” adı ilə ikinci dərəcəli müsəlman hesab edilirdi. Məvali, yəni vəlisi, sahibi olan kimsə. Yəni müsəlman ərəblər ərəb olmayanların, müsəlman olsalar da, sahibi hesab edilirdi. Əməvilər dönəmində ərəb olmayanların müsəlmanlığına inanmaq istəmirdilər. Əməvilər başqa millətlərin müsəlman olmasını da istəmirdilər. Çünki İslamda müsəlmanlar qardaşdır və bir-birini kölə olaraq sata bilməz, qadınlarına cariyəlik adı altında təcavüz edib zina edə bilməzlər. Cariyəlik də bir zina anlayışı olaraq Əməvilər tərəfindən İslama gətirildi. Başqa millətlərin İslamı qəbul etməsi Əməvilərin kölə və cariyə bazarında devalvasiya yaradırdı. Əməvilik İslam öncəsi ərəb tayfaçılıq şüurunun şiddətlə baş qaldırması idi. Əməvilər Quranı təhrif edə bilmədikləri üçün öz səltənətlərinə dini legitimlik qazandırmaq üçün minlərcə hədis uydurdular. İslam ədəbiyyatı Əməvilərin yalan və iftiraları ilə dolduruldu. Hz.Məhəmmədin nəvəsi Hz.Hüseyni ən yaxın qohumları ilə birlikdə Kərbəla çölündə qətl etdilər. Hz.Hüseyn qiyam da etməmişdi. Sadəcə “İslamda səltənət yoxdur, Yezidin hakimiyyəti legitim deyildir” demişdi. “Şura ilə seçim olsun, Yezid seçilərsə, hər kəs də ona biət edər” deyirdi. Hz.Hüseyn “xilafət mənim haqqımdır” demirdi. O, Quranın “İslamda varislik yoluyla xəlifə və dövlət başçısı təyin edilə bilməz” prinsipini müdafiə edirdi. Şura yoluyla seçiləcək dövlət başçısı nə Hüseyn, nə də Yezid olmaya bilərdi, ya da ikisindən biri seçilə bilərdi. Yəni Hz.Hüseyn bir Quran prinsipini müdafiə edirdi. “Hüseyni inqilab” kimi yalan ifadələr sonralar, özəlliklə İran şiə “inqilabı”nın yalançı ideoloqları tərəfindən uyduruldu. Qiyamçı tərəfdar toplayaraq silahlanar, Hüseyn isə bunların heç birini etmədi, sadəcə etiraz əlaməti olaraq başkənd Mədinəni tərk etdi. Qiyam edənlər Hüseyn deyil idi, başqaları idi və onları da öldürdülər. Hz.Hüseynin qətli ilə Əməvilərin dövlət İslam anlayışının necə qəddar olduğu ortaya çıxdı. İslam öncəsi kollektiv ərəb şüuraltının qəddarlığı və qəbiləçilik görüşü olaraq sistemləşən əməvilik İslamın üfüqlərini qaranlığa gömdü və hələ də o qaranlıq aydınlanmamışdır.\n– Əməvi zülmünə qarşı düşüncədə və ya siyasətdə bir etiraz olmurdumu?\n– Əməvilər bütün müxalif səsləri boğdular. Lakin ərəblərin səsləri boğulsa da, ərəb olmayanlar Əməvilərə qarşı savaş başlatdı. Əməvilərin zülmü həddini aşmışdı. Özəlliklə ərəb olmayan millətlər Əməvi siyasətinə qarşı təşkilatlanaraq savaşa başladılar. Əbumüslim Xorasanlı Əməviləri devirdi və yerində Abbasi dövləti quruldu.\nAbbasilərdə xəlifə ərəblərdən, vəzirlər farslardan idi\n– Abbasilər dönəmində İslam düşüncəsində bir yenilik ortaya çıxdımı?\n– Abbasilər ortaq ərəb-fars dövləti idi. Xəlifə ərəblərdən və vəzirlər farslardan ibarət idi. Abbasilər dönəmində fikri aydınlanma ortaya çıxdı. Quran üzərinə əqli yanaşma imkanı şəkilləndi. Quranın məxluq, yoxsa qədim olması da Abbasilərin ilk dönəmlərində mübahisə mövzusu oldu. Əbu Hənifə kimi böyük din alimləri Quranın məxluq olduğunu müdafiə edirdilər. Çünki qədim və əzəli olan, ancaq bir olan Allahın özəlliyidir. Allahın xaricində nəyinsə qədim və əzəli olduğuna inanmaq İslamın tövhid prinsipinə ziddir, Allaha şərik qoşmaqdan başqa bir şey deyildir. 833-cü ildə Məmun Quranın məxluq olma ideyasını dövlətin dünyagörüşü kimi açıqca elan etdi. Quranın məxluq olma ideyası mütərəqqi bir görüş olsa da, dövlətin siyasətinə alət olan bir ideologiya halına gətirildiyindən, öz mütərəqqi xüsusiyyətini itirdi. Çünki siyasətə alət olan bütün görüşlər basqı və zülm vasitəsinə çevrilməyə məhkumdur. Bunun üzərinə Quranın məxluq olmadığına inananlar həbs olunurdular. Məmunun bu ideyası bütün imperatorluqda on beş il davam etdi. Abbasilər dönəmində ən önəmli fikri və islami cərəyan mötəzilə məzhəbinin baxışları idi. Mötəzilə zamanında Yunan və Hind elmləri ərəb dilinə tərcümə edildiyindən, müsəlmanların görüş üfüqləri genişlədi. Fəlsəfi düşünmələr də İslam kültüründə boy göstərdi. Çağımızda özünü neomötəziləçi olaraq tanımlayanlara görə, əxlaqi sekulyarizmin izlərini mötəzilə öyrətilərində görmək olar.\nTanrı əxlaqi dəyərlərə tabedir\nMötəzilə məzhəbinə görə, Tanrı əxlaqi bir varlıqdır. Əxlaqi dəyərlər Tanrıya tabe deyil, Tanrı əxlaqi dəyərlərə tabedir. Tanrı əxlaq ötəsi varlıq deyildir. Əşəriliyə görə isə, Tanrı əxlaqın ötəsində bir varlıqdır və əxlaq da Ondan qaynaqlanmaqdadır. Çağımızın əxlaqi sekulyarizm düşüncəsi ilə örtüşən mötəzilənin görüşündə Tanrı özü də əxlaqi bir varlıqdır. Mötəzilənin əxlaqi sekulyarizm anlayışına görə, əxlaqın dinə ehtiyacı yoxdur, əxlaq dindən müstəqildir. Buna görə də mötəzililər vuruldular. Mötəziləyə görə, bir şey gözəldirsə, o, Tanrının istədiyi üçün gözəl olmamışdır. Gözəl olan bir varlıq Tanrı tərəfindən də qəbul edilmişdir. İslam aləmində bunun tərsi bir fikir yayqın idi. Gözəl olan bir olqu Tanrının istəyi üzərinə gözəl olmuşdur. Mötəziləyə görə, yaxşılıq Tanrı iradəsindən asılı deyil. Tanrı sadəcə yaxşı olanların yaxşı olduqlarını bəyan edir. Mötəzilənin ziddi olan əşərilik bunun tərsini düşünürdü. Ona görə, yaxşı olan şəriətin istədiyi üçün yaxşıdır. Əşəriliyə görə, din olmasaydı, yalan və doğrunun anlamı olmazdı. Daha sonra mötəzilə siyasi diktatorluq yolunu seçərək Quranın qədim olmadığına inananları təqib və işgəncə etdi, bu da onun süqutuna yavaş-yavaş yol açdı. Digər yandan, əqli inkişafı Qurana qarşı tələ olaraq görən zehniyyətlər qalib gəldilər. Mötəzilənin əsərləri yasaqlandı, yandırıldı. İslam Dünyasını kor təqlid sardı. Qərbdəki Renessans, rasionalizm və intellektualizm inqilabları ilə İslam dünyası necə də dərin bir qaranlığa gömülü olduğunu fərq etdi. Qaranlığın var olduğunu işıq ifşa edər və Qərbdən gələn işıq Şərqin qaranlğını ifşa etdi. Bu dönəmdən sonra Qərb inkişafı qarşısında İslam dünyasında, özəlliklə XVIII əsrdən etibarən dini və fikri hərəkətliliklər meydana çıxmağa başladı. Bu hərəkətlər üzərində danışmaq istərdim.\nHəcc, namaz, oruc kimi mərasimləri Peyğəmbər təsis etməmişdi\n– Ərəb yarımadasından kənara çıxan İslamda fərqli görüşlər meydana gəldimi?\n– İslam İrana və Hindistana girdikdən sonra bu geniş bölgələrdəki tarixi din anlayışları və təcrübələri ilə qarşılaşdı. Özəlliklə Hindistan çox böyük dini mədəniyyətə və təcrübələrə sahib idi. Opanişadlardan qaynaqlanan vəhdəti-vücud (panteizm) anlayışı Hind müsəlman ariflərinin görüşünü etkiləmişdi. İslam Ərəbistanda meydana çıxdığında geniş Ərəb çöllərində zəngin mənəvi miras mövcud deyildi. Lakin İslam Hindistana girdiyində bol yağmurlu və verimli torpaqlı bu yarımadada minillər öncədən yazılı və şifahi dərin mənəvi miras var idi. İslam da azad və insancıl görüşlərə açıqdır. Məsələn, İslamda mövcud olan həcc, namaz, oruc kimi mənasikləri (törənləri) Peyğəmbər təsis etməmişdi, bunlar öncədən zatən var idi. İslam onları qəbul etdi. Bütpərəstlərdən belə mirasları qəbul edən İslamın böyük Hind mədəniyyətindən etkilənməsi və orada olan insani dəyərləri öz bünyəsinə almasından təbii bir şey ola bilməzdi. Lakin İslam Hind dinlərindəki bütpərəstlik ünsürlərinə də qarşı çıxmışdır. Hindistanda çox kütləvi olan bütpərəstlik amillərinin İslamın tövhid prinsipinə zərər verməsindən çəkinilmişdir. Məsələn, XVII əsrin əvvəllərində bir hindli Hindistanın böyük müsəlman alimlərindən biri olan Şeyx Əhməd Sərhəndiyə ”Hind din kitablarında keçən Rəma ilə Quranda keçən rəhim qavramları eyni məna efadə edər” deyə yazdığında, Sərhəndi ona etiraz edərək ”Rəma bir insan olmuşdur, bu üzdən rəma və rəhim qavramlarını bənzər anlam daşıyan sözlər olaraq görə bilmərik” deyə cavab vermişdi. Rəhim İslam dinində Tanrının sifətlərindən biridir. Öncə bu mövzunu yaxşı bilməmiz lazımdır. İmzai və təsisi olaraq iki İslam anlayışı mövcud olmuşdur.\nİmzai və təsisi İslam nədir?\n– İmzai İslamı Hz.Muhəmməd ortaya qoymamışdır, öncədən var idi. Oruc, namaz, oğrunun əlini kəsmə, həcc kimi durumlar öncədən var idi və bunlara ”imzai-islam” deyirik. Yəni var olanların altına İslam imza atmışdır. Bu, o deməkdir ki, məsələn demokratiya, dünyəvilik, modern qadın haqları, plüralizm kimi durumların da altına İslam imza atar. Bir də təsisi İslam var, yəni sırf Quranın və Muhəmmədin təsis etdiyi İslam. Bunu Quranın bütünü və niyyəti içində sezə bilərik. Təsisi İslamın amacı əxlaq, öyüd, oxumaq, elmlə məşğul olmaq, ağlın qatlarını açmaq və sosial ədalətdir. Mal toplamamaqdır və yığdığını əhalinin yararına paylaşmaqdır. İslamın ana məqsədi budur. Bu doğrultuda davranan hər kəs Quranın niyyətinə görə hərəkət etmiş sayılır. Onun namaz qılıb-qılmaması, həccə getməsi, oruc tutması fərdi bir haldır. Özü və Tanrısı arasında xüsusi əlaqənin məhsuludur. Lakin toplumda dəyər icad edərək tərəqqi və sosial ədalət yolunda çalışmaq sosial bir mövzudur və İslam bunu vurğulayar. Lakin sözdə islam dövlətlərində zülm ayaq tutub yeriyərkən rejimlərin və ya təftişçi müsəlman toplumun kimin oruc tutub və namaz qılıb-qılmaması ilə ilgiləndiklərini görürük.\nBiruni deyirdi ki, Şərq mədəniyyəti müsəlman Şərqinə aid deyil…\n– Yəni İslam şəriəti ilə elmi-fəlsəfi bilgilər arasında bir uçurummu var?\n– Şəriət öz növbəsində İslam kültür və sünnətinin sadəcə bir yönüdür. Şəriət İslamın fəlsəfə, ilahiyyat, təsəvvüf və bu kimi özəlliklərindən fərqlənər. İslamın sırf şəriət çərçivəsinə sıxışdırılaraq digər yönlərindən məhrum buraxılmasının əsas səbəbi XII əsrdən etibarən fəlsəfə və teologiyanın tədricən İslami elmlərdən uzaqlaşdırılması olmuşdur. Həm fəqihlər (şəriət hüququndan yana olanlar), həm də siyasi güclər filosofları, alimləri və hətta riyaziyyatçıları sıxışdırmağa başladılar. Əbu Reyhan əl-Biruni və İbni-Sina kimi böyük bilgələrin müsəlman olduqlarına şübhə ilə yanaşırdılar. Biruni deyirdi ki, Şərq mədəniyyəti müsəlman Şərqinə aid deyil, Hindistan və Çinindir. Müsəlman şərqindəki mədəniyyət Yunan mədəniyyətinin ərəb dilinə tərcüməsindən başqa bir şey deyildir.\nƏrəb əlifbası – elmin bəlası\nMüsəlman şərqinin mədəniləşməsi yolunda Biruni ən ciddi əngəl olaraq ərəb əlifbasını görür və ərəb əlifbasını elmin bəlası olaraq dəyərləndirdirdi. XII əsrdə əməviliyin uzantısı olan Əndəlus xilafəti İbni-Rüşdün əsərlərinin yandırılmasına əmr verdi. Bertrand Rassel kimi böyük qərb filosofları İbni-Rüşdü Şərq bilgəliyinin sonu və Batı bilgəliyinin başlaması kimi dəyərləndirirlər. Mənsur Həllac X və Şəhabəddin Söhrəvərdi XII əsrdə edam edildilər. Fəqihlər ”Quranın sünnətə olan ehtiyacı sünnətin Qurana olan ehtiyacından daha artıqdır” deyirdilər. Bu zehniyyət Quranı elmi ölçülərlə anlamanın önündə əngəl idi. Quranı anlamaq üçün uydurulmuş saxta hədislərdən də imdad dilənməli idi! Onlara görə sünnət sadəcə Quranın açıq bəyanlarının kəşfində bizə yardımçı olmur, həm də namaz, oruc, zəkatın miqdarı və bu kimi durumları da aydınlığa qovuşdurur. Fəqihlər hesab edirdilər ki, Quranı və onun toxusunu və vəhyi ehtiva edən tarixi olayların kontekstini anlamaqda bizə yardımçı olacaq tək imkan sünnətdir. Peyğəmbərin vəfatından təqribən 250 il sonra hədislərin kitablaşdığını nəzərdən qaçırmamalıyıq.\nİslam mərifətşünaslığının birinci qaynaqları\n– İslam mərifətşünaslığının ölçüləri və qaynaqları nələrdir və fərqli coğrafiya və kültürəl ortamlarda bunlar bir-birini necə etkiləyiblər?\n– İslam mərifətşünsalığının birinci qaynağı Quran və ikincisi peyğəmbərşünaslıq və ya Peyğəmbərin örnək davranışları və uyqulamalarıdır. Üçüncü qaynağı İslam alimlərinin icması, yəni ortaq qərarlarıdır. İslamın dəyişik coğrafiyalara yayılması icma ehtiyacını doğurmuşdur. Quranda və sünnətdə olmayan durumlarla qarşılaşırkən “nələr etmək lazımdır” sualına icma cavab verməyə çalışmışdır. İslamşünaslığın dördüncü və sonuncu qaynağı əqli qiyas idi. Yəni yeni durumla qarşılaşırkən bu yeni durumu Quranda və sünnətdə keçən durumlarla qiyaslayaraq bir sonuc çıxarma. Məsələn, içki içmək və həşiş çəkmək arasındakı bənzərliklər və ayrıcalıqlar üzərinə bu uyqulamalarla bir sonuca varmaq gərəkirdi. İcma İslamın bütün məzhəb və məktəblərində olmasa da, qiyas demək olar ki, hamısında mövcuddur. Fəqihlərin çoxu qiyası müdafiə ediblər. Əbu Hənifə kimi xoşgörülü böyük İslam bilgəsi ən gözəl olanı tərcih etmək anlamında olan “istihsan” qavramını da İslam düşüncəsinə gətirmişdir.\n“Dindirir əsr bizi – dinməyiriz…”\n– Qərbdəki gəlişmələrə ilk təpki müsəlman ölkələrində necə ortaya çıxdı?\n– Bilirsiniz, Qərbdə XVI əsr renessans, XVII əsr rasionalizm, XVIII əsr aydınlanma və intellektualizm, XIX əsr siyantizm və elmi inqilab dövrləridir. Bütün bu dövrlərdə müsəlman ölkələri sərt yatmış və uyqulamaya qoyulacaq heç bir düşüncə və yenilik istehsal etməmişdir. Rasionalizm texnik ağlı ehtiva edir. Ağlın texnoloji istehsal qabiliyyətidir. İntellektualizm isə ağlın öz işığına bürünməsi, yəni nəzəri bilgilər istehsal edərək ağlın önündə geniş üfüqlər açmaqdan ibarətdir. Qərb renessans, rasionalizm və aydınlanma dövrünü yaşarkən İslam şərqi öz qaranlıq dünyasında uyumuşdu. Lakin Qərbdəki gəlişmələr birdən Şərqə də təsir etməyə başladı. XVIII yüzildə modern elm və dünya şərtlərinə görə şəriəti diriltmə hərəkətləri ortaya çıxdı.\n– Bu, nə deməkdir, şəriət ölmüşdümü ki, dirildilsin?\n– Aydınlanma çağı Qərbdə də şəriətlə modern ölçülərlə qarşılaşaraq meydana çıxdı. Bütün aydınlanma hərəkətlərinin əsasında ağlın dinə olan münasibəti durur. Qərbdə belə olduğu kimi, Şərqdə də ona bənzər durumlar ortaya çıxdı. Yəni yüzillər davam edən şəriət yasaları ağlın önündə əngəl olmuşsa, onun mühakimə olunması lazımdı. XVIII yüzilin ən böyük İslam mütəfəkkiri və şəriəti diriltmə adamı Şah Vəliullah Dehləvidir. Dehləvi XVIII yüzil ”İslami diriliş” hərəkətinin atası olaraq bilinir. Onun ehyaçılıq və ya diriliş anlayışı şəriət təfəkkürü ilə təsəvvüfün tərkibindən ibarət idi. Onun diriliş anlayışı eyni çağda Ərəbistanda ortaya çıxan aşırı sağçı və hədisbaz vəhhabizmlə fərqlənməkdə idi.\nAqressivlik ərəb dünyagörüşünün bir özəlliyidir\n– Vəhhabi və Dehləvi hərəkətləri arasındakı fərq haradan qaynaqlanırdı, ikisinin də qaynağı Quran deyilmi?\n– Birinci fərq iqlimlərindən və iki sosial və tarixi mühitdən qaynaqlanırdı. Ömrü boyu susuzluq çəkən və quraq ərazilərdə yaşayan ərəb sosial psixologiyasında yaşıl və yumşaq düşüncələrə yer olmamışdır. Aqressivlik ərəb dünyagörüşünün bir özəlliyidir. İslamın aqressiv və geriçi təfsiri olan vəhhabizm belə qumsal iqlimdə və aqressiv ərəb qəbilələri arasında doğuldu. Tarixi psixologiyasında əməvi nifrəti daşıyan topluma xitab edir və bu nifrəti körükləyirdi. Hər bir düşüncə və sosial ənənə öz coğrafi şərtlərindən təsirlənər. Vəhhabizmdəki aqressivlik, tolerantsızlıq ərəb tarixi sosial psixologiyasının XVIII yüzildə ideologiyalaşmasıdır. Bir an düşünün, vəhhabizmi Hindistanda, Yaponiyada, Avropada həyata keçirmək üçün, öncə bu ölkələrin bütün meşələrini və sularını, dəniz və göllərini yox etmək lazımdır. Çünkü vəhhabilik öz sistemini qumsal və çöl psixologiyası üzərinə qurmuşdur. ”Səhabələr necə davranmışsa, o şəkildə davranmaq lazımdır” zehniyyətini müdafiə edən sələfilik, səhabələrin qumsal iqlimin insanları olduqlarını unudar. Müsəlman olmaq üçün səhabələrə-filana gərək yoxdur, toplumla, gələcək və tarixlə dialoq edən vəhyin kitabına, yəni Qurana və bir də ağla ehtiyac vardır. İslam Hindistana girmədən öncə də Hindistanda böyük mənəvi prinsiplər və tolerantlıq təcrübələri var idi. Lakin İslamın doğulduğu Ərəbistan çöllərində daha öncədən belə mənəvi və əxlaqi təcrübələr toplusu mövcud deyildi. XVII yüzildə müsəlmanlaşan moğolların iqtidarı Hindistanda sona çatmaqda və İngiltərə müstəmləkəçiliyinin ayağı bu ölkəyə açılmaqda idi. Belə bir dönəmdə Dehləvi siyasi və fiqhi sahələr olaraq iki güclü mərcə qurmaq istədi. Onun fikirlərinə görə, bu iki mərcə İslamı qorumalı idi. Siyasi mərcəiyət üçün o, “zahir” sözünü ortaya atdı. İcraatdan və siyasi düzəndən, həm də şəriətin tətbiqindən bu mərcə məsul olmalı idi. Şəriət işlərində xilafətə qarşılıq da o, “batin” təbirindən istifadə etdi. Batin mərcəiyəti toplumun dini rəhbərlərinin hidayətindən məsul idi. Dehləvi özünü də bu cərgədə görürdü. Yəni siyasilərə öyüd vermə və onlara İslami doğruları açıqlama məqami kimi bir vəzifə. Günümüz qavramları ilə açıqlarsaq, siyasilərin dini məsələlər üzrə müşaviri.\nNardaran hadisələrində ölənlərin dəfn olunduğu yer bilindi\nSakinlər Prezidentə müraciət etdilər: "Bizi əsir kimi saxlayırlar!"\nAzad Nəhmətov dedi ki:\n29 Fevral 2016 tarixində, saat 7:09 səhər\nQuranın “Şura” əmri hansı ayədə var,Bilmədiyin şeyi niyə yazırsan,?Peygəmbər s.ə.s. varisini Qədir Xumda vida həccində elan etmişdi.\nGüntay dedi ki:\n2 Mart 2016 tarixində, saat 6:34 axşam\nVə əmrəhum şura bəynəhum. Yəni onlar işlərini aralarında şura ilə ilə çözərlər. Ayrıca, Quranda “Şura” adında bir surə də var.


SANDRA BULLOCK YANAQ DOLĞUNLAŞDIRICILAR OSCARS 2018 - QIRIŞLAR - DƏRIYƏ QULLUQ - GüNDƏLIK BAXIM - GöZƏLLIK TƏŞKILATI - DƏRIYƏ QULLUQ - 2019\nMəşhurlar mikroskop altında yaşayırlar, həm də media və pərəstişkarları tərəfindən dəfələrlə araşdırılır. Hollywoodun elitası belə ictimai həyatda yaşamağa meyllidirsə, qalan hissələrimiz, xüsusilə də kosmetik proseduralardakı seçimlərinə gəldikdə, onları qəsdən hökm etmək hüququna malikdir.\nKylie Jenner Gələcək Plastik Cərrahiyyə və Kim Kardashian Qərb Reaksiyasının Super Unexpected olduğunu qiymətləndirdi\nTəəssüf ki, Sandra Bullock 2018 Oscar'ından sonra görünüşü üçün sərt tənqid olunacaq ən son aktrisalardan biridir. O, ad günündən bir az daha dolğun görünən üzünü göstərdi. Tərəflər dərhal onun yeni görünüşünə hücum etmək üçün Twitter-yə apardılar, ona çox yanaq doldurucusu gətirməklə ittiham edirdilər.\nÜç ay sonra, Bullock ilə söhbətdə söz-söhbətlər edir Dəbdə. "Bu keçmiş Oscar'larım xəstə idi və alerjisi vardı, amma mən gedirdim" deyərək gedirəm. Bu işimin bir hissəsidir və orada olmağıma çox sevinirəm "deyir Bullock. Ertəsi gün dedilər ki, "Oh, onun yanaq dolguları və implantları var".\nTəəssüf ki, bu ciddi araşdırma Bullock'ı narahat etdi: "Mənə təsir edirəm, çünki bəzən məni bəzəmək və qırmızı xalça üzərində gedəndə əminəm. Mən bunu necə işlədiyini bilən adam deyiləm. Beyonceni silməyə çalışıram. Mən hər dəfə eyni şeyi edirəm. Mən bu cür şeyləri qorxmamağa çalışıram, amma incidirlər və düşünürəm: "Necə yaza bilərlər?" "\nPlastik cərrahiyyə fərziyyələri məşhurlar üçün çox məşhurdur və insanlar nadir hallarda hədəfə çatdıra biləcək emosional təsirləri düşünürlər. Əlbəttə ki, digər insanların görünüşünü mənfi şəkildə şərh etmək, ilk növbədə olmayan qeyri-insani nəticələrə gətirə bilər. Daha da pisləşdirmək üçün kosmetik müalicəyə məruz qalan məşhurları tənqid etmək (ya da yalnız kosmetik müalicə almış kimi qəbul edilir) tez-tez daha sərt ola bilər.\nNəhayət, bu spekulyasiya və utanc dairəsi, ünlü statusundan asılı olmayaraq, özünə hörmət üçün zərərlidir. Kosmetik proseduralar olsun və olmasın və həmin məlumatları açıqlamağa qərar verdiyiniz və ya olmasanız tamamilə sizə çatdırılır və heç kim sizə başqa bir şey söyləməməlidir.\nGözəl dünyadakı bir çox şey var. Bütün bunlara riayət etmək əvəzinə, bizə kömək edək. İşdə bu gün bilmək lazımdır. 1. Beyonce ilhamlanmış manikür əldə etmək, Yahoo-a görə daha asandır! Gözəllik. Pop mega ulduzu, son albomundan ilhamlanan dörd dəsti tirnaqları sərbəst buraxmaq üçün NCLA ilə əməkdaşlıq etdi. Daha ƏTraflı\nBütün bunları əvvəllər dəfələrlə etdik: əvvəlcədən gecə üçün cəsarətli bir dodaq, dumanlı bir göz və ya bir qədər parıltı atmaq üçün kozmetik mağazası sonrası işə girin. Amma testi verəndən əvvəl tez bir şəkildə bir-birinə toxunduq və ya oxuduq? Biz sağlamlıq counters arxasında çirkli həqiqəti aşkar etmək və təhlükəsiz məhsulları nümunə necə öyrətmək üçün board təsdiq sertifikatlaşdırılmış dermatolog Ellen Burov, MD FAAD istədi. Daha ƏTraflı\nOnların müntəzəm manikür randevularını gözləyən ən çox qadınlardan fərqli olaraq, mənim üçün dırnaqlarımı 45 dəqiqəlik rahat istirahətdən fərqli olaraq, tirnəmlərimi kəsmək, biçimli, yandırmaq və boyanmış hiss edirəm. Mənim tırnağımın post-mani-mənə necə baxdığımdan bəhs etməyim deyil, buna görə də tez-tez ictimai mediada paylaşmaq üçün yeni laklı rəqəmlərimi çəkirəm, çünki heç bir şey mükəmməl cilalanmış pinkies-dən daha yaxşı görünmür. Daha ƏTraflı\nCopyright 2019 \_ ar.womanfitness.info \_ Sandra Bullock, Yanuk Fillerin sözlərinə cavab verir, amma onun cavabında daha böyük bir problem ortaya çıxır


Xəbər Blog Məktəblərdə cinsi təcavüz və cinsi zorakılıq\nadminaccount888 31st dekabr 2016 Son Xəbərlər\nMüəllimlər hər yerdə məktəblərdə cinsi zorakılığın və təqiblərin artırılmasından narahatdırlar. Onlar səbəbləri anlamaq və müdaxilələr kimi istifadə etmək üçün vasitələr axtarmağa çalışırlar. Siyasət İttifaqı İskoçası bu mövzuda iştirak edir və TRF-nun 25 Noyabr ayında Edinburghda təşkil etdiyi konfransında danışaraq, internet pornoqrafiyasının gənclər beyininə təsirinin necə olacağını bilmək üçün dəvət edir. İştirakçıların fikirləri bizim qatqımlarımızla bağlı olduqca müsbət idi. Graham Gouldenin seminarını Mentorluq Şiddət Proqramı və NHS Lothian'ın Sağlam Hörmət qrupu Lesley Walker'dan sevindilər. TRF, həm bu oyunçularla sıx əməkdaşlıq etdiyimizdən razıdır.\nŞiddət ətrafında keçmişdə çox araşdırma sosioloqların və psixoloqların işinə yönəlmişdir. Bununla yanaşı, sinirbilimindeki son gelişmeler, texnologiyamızdaki dalma ile ortaya çıxan değişen çevrelerden ergenlerin nasıl etkilendiğine dair yeni yeni anlayışlar sunmaktadır.\nMəktəblərdə, ergenlerde beyin mükafat sistemi haqqında təhsil, qarşısının alınması strategiyasının əsas bir parçası olmalıdır. Reward Foundation, gənclərə özünü idarə etmə strategiyalarını necə inkişaf etdirməyə öyrətmək üçün bir qabaqcıl səy göstərir və beləliklə də 24 ekranı sürətli bir şəkildə aparır və internet pornoqrafiyasından çıxmaqla sınaqdan keçirməyi düşünür. Əks təqdirdə, gənclər arasında cinsi təcavüz və şiddətin artması və bununla birlikdə daha pis səviyyədə olma səviyyəsi davam etməyəcəkdir.\nSiyasət Hub tədbirində apardığımız müzakirədən üç problem aydın oldu. Əvvəlcə məktəblərdə bu problemi həll etmək üçün çox sayda təhsil vasitəsi yoxdur. İkincisi, valideynləri məsələyə necə cəlb edirik? Məktəbdə birtərəfli yanaşma kifayət deyil. Valideynlər lövhədə olmalı və uşaqlarına məktəbdə yaxşı kömək etmələri üçün hər hansı bir səylə əməkdaşlıq etməyə hazır olmalıdırlar. Üçüncüsü, müəllimlər və şagirdlər üçün təlim vermək üçün vəsait mövcuddurmu? Qarşısının qarşısını almaq üçün pul istehsal edilmədiyi təqdirdə, zehni və fiziki sağlamlıq problemlərinə, cinayət mühakiməsi qanunlarına və bağımlılıkdan qaynaqlanan işsizlik müavinətlərinə xərclənən xərclər sonrakı illərdə nəzarətdən çıxa bilər.


Ötən gündən Türkiyənin Manisa, Ankara şəhərlərində davamlı zəlzələlər baş verib. Əksər hallarda afterşoklar ilk zəlzələdən gücünə görə daha az olsa da, bu dəfə əksi müşahidə olundu və bu da qardaş ölkədə narahatlıq yaradıb.\nMövzu ilə bağlı Axar.az-a danışan Azərbaycan Milli Elmlər Akademiyasının (AMEA) nəzdində Respublika Seysmoloji Xidmət Mərkəzinin (RSXM) baş direktoru Qurban Yetirmişli bildirib ki, zəlzələnin bu templə davam etməsi seysmologiya üçün xarakterikdir:\n“Zəlzələ zamanı qırılma boyu parçalanma gedir. Bəzən görürük ki, birinci təkan çox güclü olur, ardınca isə təkanlar get-gedə zəifləyir. Yaxud da əvvəl zəif təkanlar olur, sonradan böyük lay dəstələrində parçalanma gedəndə təsir daha da çoxalır. Seysmologiyada zəlzələ prosesi çox mürəkkəb olduğuna görə birmənalı olaraq afterşokların azalan və ya artan templə davam etdiyini demək olmaz”.\nQ.Yetirmişli Türkiyədə baş verən zəlzələlərin Azərbycana təsirindən də danışıb:\n“Türkiyə, İran, Gürcüstan və ümumiyyətlə, bizimlə həmsərhəd ölkələrdə baş verən zəlzələlər Azərbaycanın həmin ölkəyə yaxın regionlarında hiss edilir. Məsələn, Ermənistanda Spitak zəlzələsi olanda Azərbaycanın yarısında hiss olunmuşdu. Yaxud da İranda zəlzələ baş verəndə sərhəd zonasına yaxın Lerik, Astara, Lənkəranda hiss olundu. Başqa ölkədə qeydə alınan zəlzələnin hiss olunma ehtimalı məsafəsindən və gücündən asılıdır”.\nQ.Yetirmişli bildirib ki, Türkiydən sonra Ermənistanda qeydə alınan iki ardıcıl zəlzələ yeraltı təkanların Azərbaycana doğru “gəldiyi” anlamında yozulmamalıdır.\n#afterşok #seysmoloji #seysmologiya #qorxu #yeraltı təkanlar #zəlzələ #şok #Ankara #Türkiyə\n2020.01.24 / 08:45


Cari ilin hər ayını informasiya texnologiyaları sahəsi ilə əlaqəli müxtəlif mövzulara həsr edən Beynəlxalq Telekommunikasiya İttifaqı (BTİ) ənənəsini davam etdirir. Təşkilatın 150 illiyi ilə bağlı başlayan təşəbbüsə və tematik təqvimə uyğun olaraq, BTİ avqust ayında müzakirələrin “Rəqəmli uçurumun aradan qaldırılması” mövzusu ətrafında aparılmasını tövsiyə edir.\nRəqəmli fərqin aradan qaldırılması üçün yeni innovasiyaların axtarışı Ümumdünya Humanitar Günündə də diqqət mərkəzində olacaq\nRəqəmli uçurumun aradan qaldırılmasının öhdəsindən gəlmək üçün innovasiyaları təşviq edən BTİ bu məqsədlə 19 avqust - Ümumdünya Humanitar Günündə xüsusi tədbirin təşkilini nəzərdə tutur. Bu tarix 11 dekabr 2008-ci ildə BMT-nin Baş Assambleyasının qətnaməsi ilə elan edilib. Belə ki, 19 avqust 2003-cü ildə BMT-nin Bağdaddakı qərargah-mənzilində törədilən partlayış nəticəsində 22 nəfər həlak olmuşdu. Ümumdünya Humanitar Günü başqalarını xilas edərkən həlak olanların xatirəsini yad etmək üçün təsis edilib. Beləliklə, rəqəmli fərqin aradan qaldırılması, problemin öhdəsindən gəlmək üçün yeni innovasiyaların axtarışı sözügedən tədbirdə də diqqət mərkəzində olacaq.\nİKT sahəsi müxtəlif ölkələrdən olan cavan insanlar üçün iş imkanlarını artırır\nRəqəmli fərqin məşğulluqla əlaqəsini də təhlil edən BTİ-nin araşdırmaları göstərir ki, dünya əhalisinin, demək olar ki, yarıdan çoxunun yaşı 25 ildən azdır. Beynəlxalq Əmək Təşkilatının (BƏT) qiymətləndirmələrinə görə, yaşı 25 ildən gənc olan 72-73 milyon insan iş yerinə malik deyil, eyni zamanda bu rəqəm işsizlik üzrə ümumdünya göstəricisi olan 40 faizə uyğundur. Belə bir məqamda İKT sahəsi müxtəlif ölkələrdən olan cavan insanlar üçün yeni iş imkanlarını artırır.\nDünyada internet istifadəçilərinin 45 faizi 25 yaşdan daha gənc olanların payına düşür\nBƏT-in məlumatına görə, dünyada internet istifadəçilərinin 45 faizi 25 yaşdan daha gənc olanların payına düşür. Eyni zamanda əsas iqtisadi sektorlarda - kənd təsərrüfatından ticarətə qədər, eləcə də səhiyyədə İKT əsasında yeni əlavələr, proqramların artımı müşahidə olunur. Bu da öz növbəsində müvafiq vəzifələri yerinə yetirmək üçün lazım olan minimum İKT bacarıqlarını aktuallaşdırır, həmçinin İKT sahəsində yeni məhsul və xidmətlərin hazırlanması, inkişafı üçün\nbiznes fəaliyyətində böyük imkanlar yaradır.\nİnternetə borclu olan istiqamətlər\nBu gün internet sayəsində meydana gələn sahələr də diqqətdən yayınmır. Xüsusən rəqəmli ticarət, kraudsorsinq, mikro iş, əlavə və proqramların hazırlaması və digər başqa istiqamətlər bu gün öz mövcudluqlarına görə müxtəlif ölkələrdən daha çox insanı birləşdirən internetin qlobal ekspansiyasına borcludurlar. Bununla da sosial-iqtisadi artım və inkişaf stimullaşdırılır.\nHoulin Çjao: “Gənclər İKT əlavələri və başqaları qurğulara digər yaş təbəqələrindən olan insanlardan daha sürətlə yiyələnirlər”\nBTİ-nin Baş katibi Houlin Çjao da gənclərin İKT sahəsində fəallığına xüsusi diqqət çəkir: “Şübhəsiz ki, gənclər İKT əlavələri və başqaları qurğulara digər yaş təbəqələrindən olan insanlardan daha sürətlə yiyələnir və onlardan çox intensiv istifadə edirlər. Gənclər yalnız istifadədə deyil, eyni zamanda İKT sahəsində yeni nəsil məhsul və xidmətlərin hazırlanmasında da liderlik edirlər. Bu da sosial-iqtisadi inkişafa güclü təsir edir”.\nCəmiyyətin həyatında müsbət dəyişikliyə yol açmaq üçün İKT-dən müntəzəm istifadə edilməlidir\nBaş katib bütün maraqlı tərəfləri, o cümlədən dövlət, özəl sektor, vətəndaş cəmiyyəti, akademik qurumları cəmiyyətin həyatında pozitiv dəyişikliklərə yol açmaq məqsədilə İKT-dən müntəzəm istifadə edilməsinə çağırıb: “İnformasiya-kommunikasiya texnologiyaları gənc insanların hüquq və imkanlarının genişləndirilməsi üçün vacib alətdir”.\nTexnoloji istiqamətin də yer aldığı Dayanıqlı İnkişaf üzrə Yeni Gündəliyə dair Razılıq əldə edilib\nCəmiyyətlə bağlı daha bir mühüm qərarın cari ilin sentyabr ayında qəbul ediləcəyi gözlənilir. Belə ki, BMT üzvü olan 193 ölkə icmal sənədə dair razılıq əldə ediblər. Bu sənəd Nyu-Yorkda Dayanıqlı İnkişaf Sammitində dünya liderləri tərəfindən sentyabr ayında qəbul ediləcək dayanıqlı inkişaf sahəsində yeni gündəlik olacaq. Gündəlikdə texnoloji istiqamət də ayrıca yer alıb. BMT-nin Azərbaycan nümayəndəliyindən verilən məlumata görə, iki ildən çox sürən və vətəndaş cəmiyyətinin misilsiz iştirakını təmin edən məsləhətləşmələr prosesini yekunlaşdıraraq ölkələr dayanıqlı inkişaf sahəsində 2030-cu ilədək yoxsulluğa son qoyacaq, inkişaf və insanların rifahını təşviq edəcək. Yekun sənəddə müəyyən edilmiş icra vasitələri sənədin iddialı məqsədlərinə uyğun gələrək, maliyyə, texnologiya və potensialın inkişafına yönəlir.\nTexnologiyanın Yüngülləşdirilməsi Mexanizmi gündəliyə daxil olacaq\nYekun sənəd əsasında yeni məqsədləri dəstəkləmək üçün üzv dövlətlər, vətəndaş cəmiyyəti, biznes dairələri, elmi icma və BMT-nin agentliklər sistemi arasında çoxtərəfli iştirakçıların əməkdaşlığına əsaslanan Texnologiyanın Yüngülləşdirilməsi Mexanizmi gündəliyə daxil olacaq. İyul ayında Əddis Konfransında razılaşdırılmış Mexanizmdə agentliklərarası ekspert qrupu, elm, texnologiya və novatorluq forumu və əməkdaşlıq üçün onlayn rejimli platforma olacaq.\nQeyd edək ki, yeni gündəlik informasiya və kommunikasiya texnologiyalarından istifadə imkanlarının, həmçinin 2017-ci ilə qədər ən az inkişaf etmiş ölkələr üçün bank, elm, texnologiya və innovasiya potensialının artırılmasını hədəfləyir. Sənəd həmçinin elm, texnologiya, innovasiya sahəsində biliklərin mübadiləsi, Birləşmiş Millətlər Təşkilatı səviyyəsində mövcud mexanizmlər arasında təkmilləşdirilmiş koordinasiyanın və əməkdaşlığın qurulmasını nəzərdə tutur.\nAzərbaycanda İKT sahəsində yaradılan bütün imkanlar yalnız gənclərə deyil, ümumilikdə bütün təbəqələrə yönəlib\nRəqəmli fərqin aradan qaldırılması ilə bağlı Azərbaycan təcrübəsinə gəlincə, son illər ölkədə İKT-nin yüksək sürətlə inkişafı, eyni zamanda bütövlükdə cəmiyyət tərəfindən gündəlik həyatda informasiya- kommunikasiya texnologiyalarına artan maraq sosial sferanın müxtəlif sahələrində İKT vasitələrinin geniş şəkildə tətbiqi ilə nəticələnib. Ev təsərrüfatlarında kompüterlərin mövcudluğu, ev təsərrüfatlarının internetə çıxış imkanları, əhalinin kompüter və internetdən istifadəsi, təhsil müəssisələrinin kompüterləşməsi, elektron resursların hazırlanması, müəssisələrdə kompüterlərin mövcudluğu və internetə çıxış imkanları, qayğıya həssas insanlar üçün İKT imkanlarının genişləndirilməsi sahəsində aparılan işlər bu sahənin uğurlu gələcəyindən, daha yüksək templərlə inkişafından xəbər verir. Yaradılan bütün imkanlar isə yalnız gənclərə deyil, ümumilikdə bütün təbəqələrə yönəlib və bu sahədə işlər davam etdirilməkdədir.\nÖlkəmizdə rəqəmli inkişafa nail olunması sahəsində uzunmüddətli strategiya əsasında qarşıda duran hədəf və vəzifələr bəllidir\nRəqəmli inkişafa nail olunması sahəsində uzunmüddətli strategiya əsasında qarşıda duran hədəf və vəzifələr də artıq bəllidir. Eləcə də qısamüddətli plan üzrə işlər də həyata keçirilməkdədir. Cari il üçün müəyyənləşdirilmiş fəaliyyət planına uyğun olaraq, il ərzində kosmik sənayenin və peyk infrastrukturunun inkişafı ilə bağlı tədbirlərin davam etdirilməsi və yeni layihələrin icrasına başlanılması, genişzolaqlı internet və müasir rabitə infrastrukturunun yaradılmasına yönələn layihələrin icrasına başlanılması nəzərdə tutulur. Rəqəmli yayımın ölkə ərazisini tam əhatə etməsi və analoq yayımın dayandırılması, informasiya cəmiyyəti quruculuğu prosesinin sürətləndirilməsi üzrə işlərin davam etdirilməsi, e-xidmətlərə çıxış imkanlarının artırılması, e-xidmətlərin tətbiq sahəsinin və mobil hökumət tətbiqlərinin genişləndirilməsi də bu sıraya daxildir. Bundan başqa, Rabitə və Yüksək Texnologiyalar Nazirliyinin qarşısında yüksək texnologiyalar sahəsində elmi tədqiqatların aparılması üzrə işlərə dəstək verilməsi, bulud texnologiyalarına keçid prosesini sürətləndirəcək “Tier 3” səviyyəli Data Mərkəzin istifadəyə verilməsi kimi istiqamətlər də dayanmaqdadır.


Azərbaycan gözəlindən füsunkar - FOTOSESSİYA » Qadınla.Com - Qadınlar Birİncidir!\nAzərbaycan gözəlindən füsunkar - FOTOSESSİYA\nTarix: 5-06-2016, 19:02\nKiyevdə "Miss Ukrayna - 2015" gözəllik müsabiqəsini fəth etmiş azərbaycanlı gözəl yeni fotosessiyaya imza atıb. 16 yaşından Ukraynada yaşayan azərbaycanlı model Fəridə İbrahimova yeni fotosessiyası ilə adından söz etdirməyi bacarıb. Məşhur fotoqraf Ruslan Nəbiyevin fotokamerası qarşısına keçən model bir-birindən cazibədar pozalar verib. Maraqlı pozalar ərsəyə gətirən Fəridənin make-up və saç düzümü üzərində Fəzilə Rəcəbova çalışıb. loading... 20\nSitat: İnciAzerbaycanda bundan gozeller coxdu men sexsen beyenmedim burda miss angel ve tomrisin seklini gormusem vallah mene deseler hansi gozeldi tomrisle mis angeli deyerem neyinki bunu hele bu qeder maktaj ve profesional fotoqrof qarsisin da nem vallahqiz twk 31 iyul 2016 12:05\nQeweng qizdi ama men beyendim.wirinlik de var.qalib olardi teki.o sari qulaqlar gelib bizde ola bilir ki,qalib bizimkilere ne gelib?\n6 iyun 2016 14:49\nVau deyəcək qədər bir gözəllik nədə cazibədarlıq görmədim vAllah) bir qız var onu izliyirəm instada o bundan 1000 qat daha gözəldir.Humaydı səhv etmirəmsə adı 6 iyun 2016 10:14\nAdi qizdirda ne gozllik varki\nQeweng duwub wekillerde.\n6 iyun 2016 00:37\nAzerbaycanda bundan gozeller coxdu men sexsen beyenmedim burda miss angel ve tomrisin seklini gormusem vallah mene deseler hansi gozeldi tomrisle mis angeli deyerem neyinki bunu hele bu qeder maktaj ve profesional fotoqrof qarsisin da nem vallah\n5 iyun 2016 22:42\ngozel wekillerdi gozel qizdr\n5 iyun 2016 21:27\nbir-iki sekli yaxsidi\nGozel xanimdir. Fotosesiyani cox beyendim\nCazibedar xanimdi fotolarda gozel duwub\n5 iyun 2016 20:00\nGündə biri fotosessiya elətdirib fotoları yerləşdirir sosial şəbəkələrə sonra adınıda qoyur model, amma di gəl vaxtında nahiliyyətlərindən söhbət açıb danışmasını istəsən heç bir stajı olmadığının şahidi olarıq bu bir... İkincisi haçandan makyaj sözü make-up sözü ilə əvəzlənib? Nədənsə ölürükdə başqaları hansı cümləni işlətsə onlardan öncə bizlər o sözləri deməyə çalışarıq, öz dilimizə nə olub ki, gedib xarici cümləni istifadə edirik? Budu da bizi geriləyən nə qədərdə belə etsək irəlliyə yox geriyə gedərik. Qıza gəldikdə gözəl qızdı makyajıda yaxşı alınıb bir model olaraq tanımasamda. Uğurlar.\n5 iyun 2016 19:48


2016, 23 Oktyabr, bazar, Bakı vaxtı 16:10\nHüseynbala Səlimov R.T.Ərdoğan bu dəfə də viza ala bilmədi İyul 28, 2011\nİlham Əliyev və Rəcəb Tayyip Ərdoğan Paylaş\nBaş nazir R.T.Ərdoğan parlament seçkisindən sonra ilk səfərlərindən birini Azərbaycana edəcəyini demişdi və o, sözünün üstündə durdu. Lakin media təmsilçilərindən daha çox hökumət nümayəndələrinin iştirak etdiyi mətbuat konfransı səfərin heç də böyük məhsuldarlıqla keçmədiyini söyləməyə əsas verir. Bəli, Yüksək Strateji Tərəfdaşlıq Sazişi ilə bağlı növbəti toplantının da Türkiyədə keçiriləcəyi qərarlaşdırıldı. Bundan başqa, Azərbaycanın dövlət başçısı bəlkə də ilk dəfə olaraq açıq mətnlə onun ölkəsinin PKK –nı terrorçu təşkilat kimi tanıdığını bəyan etdi. Daha sonra İ.Əliyev enerji sahəsində bəzi əməkdaşlıq problemlərinə toxundu. Lakin Azərbaycana bu ilin oktyabrına qədər vaxt verilsə də, görüşlə bağlı icmallarda «Nabucco» ilə bağlı hər hansı fikir səslənmədi. Eləcə də Bakı-Tbilisi-Qars dəmiryol xəttinin inşasının uğurla getdiyi deyilsə də, bu layihə üçün xərclərin artıq 800 milyon dollara çatdığı məlum oldu. Bəlkə bu da bir qanunauyğunluqdur, Azərbaycan hansı layihəyə əl qoyursa, tez bir zamanda onun qiyməti fantastik həddə çatır. Bu yaxınlarda Çin dünyanın ən böyük körpüsünü cəmi 1 milyarddan bir az artıq dollara inşa etdi. Bakı-Tbilisi-Qars dəmiryol xətti üçün bir neçə il öncə 300 milyon dollar ayrılmışdı, ötən müddət ərzində, artıq qeyd edildiyi kimi, bu məbləğ təxminən üç dəfə artıb.\nİ.Əliyev həm də bir detalı diqqətə çatdırdı ki, azərbaycanlı iş adamları ötən müddət ərzində Türkiyəyə 4 milyard dollar investisiya qoyub və yaxın müddətdə bu məbləğ daha 6 milyard dollar artacaq. Elə bu detal da maraq kəsb edir. Azərbaycanlı iş adamları da son vaxtlar daha çox xarici ölkələrə maliyyə yatırmağa üstünlük verirlər. Bu nə ilə bağlıdır? Bəlkə Azərbaycanda işçi qüvvəsi yoxdur? Bəlkə xammalla bağlı hansısa problemlər var? Təbii, bunların heç biri əsas səbəb deyil. Elə hökumət özü də Azərbaycanda neft – kimya sənayesinin inkişafı üçün daha böyük potensial olduğu halda Türkiyəyə 6 milyard dollarlıq vəsait yatırmağı planlaşdırır. Azad sahibkarları Türkiyədə hüquqi və iqtisadi mühit cəlb edirsə, hökumətin motivlərini başa düşmək çətindir. Elə digər məsələlər də var ki, onların da həllinin yubanmasını anlamaq o qədər də asan deyil.\nVİZASIZ REJİM SİYASİ MƏSƏLƏDİR, YOXSA İQTİSADİ?\nSəfər ərəfəsində ən çox maraq kəsb edən məsələlərdən biri də Türkiyənin vətəndaşları üçün viza rejiminin ləğv olunması idi. Amma elə irəlicədən də məlum oldu ki, çox güman, məsələ bu dəfə müzakirə predmeti olmayacaq, çünki Azərbaycan rəsmiləri bildirmişdilər ki, bu məsələ ilə bağlı İran təhdid etməkdə davam edir, hərçənd həmin rəsmilər sonradan fikirlərinin təhrif olunduğun bildirdilər. Amma əvvəlcə deyilmişdi ki, İran Türkiyə üçün viza rejiminin ləğv ediləcəyi və İranla saxlanacağı təqdirdə Naxçıvanla qurudakı əlaqəni kəsəcək. Göründüyü kimi, məsələ iqtisadi və kommersiya xarakteri daşımır, o, daha çox siyasi məsələdir. Viza o qədər də gəlir gətirən məsələ deyil, hər halda, bu gün Azərbaycanın Türkiyə ilə vizadan gələn gəlirlərə o qədər də ehtiyacı yoxdur. Amma Türkiyə ilə məsələni həll etmək xatirinə elə İranla da viza problemini sadələşdirmək olardı.\nSözsüz ki, İranla sıx əlaqələr o qədər də yaxşı perspektiv vəd etmir. Amma viza sipər deyil, o, texniki bir məsələdir, onsuz da bu gün İrandan Azərbaycana nə qədər insan gəlmək və buralara baş çəkmək iqtidarındadırsa, onlar gəlirlər. Üstəlik, Ermənistan və hətta Gürcüstan İranla sıx əməkdaşlıq edir və buna görə qınanmır, çünki o biri dövlətlər regionun spesifikasını bilirlər, bu region Rusiyanın və İranın yaratdığı coğrafi və geosiyasi tıxacda yerləşir. Eləcə sərhəd münasibətləri strateji münasibətlər deyil, Azərbaycan İranla strateji tərəfdaş ola və onun dünyada və regionda yürütdüyü siyasəti dəstəkləyə bilməz. Amma nə etmək olar, qonşuları seçmirlər. Çox güman ki, İrana qarşı koalisiyada olan dövlət təmsilçiləri Azərbaycanın regional əməkdaşlıq imkanlarının o qədər böyük olmadığını, onun seçim imkanlarının məhdudluğunu bilirlər. Sözsüz, İranın təhdidləri də sərhəd tanımır: İsraildə səfirlik açma, Konqresin qurultayına cənubluları dəvət etmə... Azərbaycan da hələ sakitcə bu tələbləri gözləyir. Amma bu, çox üzücü bir durumudur, olduqca üzücü. İran öz siyasətindəcə Azərbaycana hesabat vermədiyi kimi, heç olmasa, bir sıra məsələlərdə elə Azərbaycan da buna borclu deyil. Sadəcə, bunu nəzərə çatdırmaq gücündə olan diplomatiya və dövlət əzmi lazımdır...


Neftin qiymətinin artması manatı möhkəmləndirə bilərmi?\n5 Oktyabr 2018 12:40\nVüqar Bayramlı: "Kursun necə dəyişməsi birbaşa Mərkəzi Bankdan asılı olacaq"\nDünyanın aparıcı dövlətləri tətəfindən ayrı-ayrı ölkələrə qarşı tətbiq edilən iqtisadi sanksiyalar dünya bazarına təsirsiz ötüşmür. Belə ki, valyutaların dəyərdən düşməsi dərhal dünya bazarında qiymətlərin dəyişməsilə müşahidə olunur. Xüsusən, neft və neft məhsullarının qiymtlərində baş verən dəyişiklik ayrı-ayrı ölkələrə təsirini göstərir. Məlum olduğu kimi bütün başqa məhsullar kimi neftin qiymətinin dəyişməsi bazarda tələb və təklifdən asılıdır. Əgər təklif azalarsa qiymətin artması müşahidə edilər ki, bu bazarda tələb ilə təklif bərabərləşənə kimi davam edər. Az müddət üçün baxıldıqda neftə olan tələb elastiki deil, qiymət təklifə az təsir edir. Dəfələrlə aparılan müşahidələr nəticəsində məlum olub ki, neftin qiymətinin kəskin artması dollarınin inflyasiyası ilə nəticələnir. Bunu ABŞ-ın Dünya bazarında ən böyük neft alıcısı olması ilə əlaqələndirirlər. Ancaq ortada Çin və Hindistan faktoru da mövcuddur. Bu arada valyuta və eləcə də dünya bazarındakı son dəyişikliklər ilə bağlı daha çox müzakirə edilən məsələlər kursun o cümlədən qiymətin necə dəyişməsi ilə bağlıdır. Bu bə ya digər məsələlərlə bağlı suallarımızı iqtisadçı ekspert Vuqar Bayramlı cavablandırır.\n- Belə ki, bu ilin sentyabr ayında valyuta hərraclarında 394,8 milyon dollar satılıb. Avqust ayında Dövlət Neft Fondu valyuta bazarına 733,7 milyon dollar satmışdı. Deməli, dollara tələb sentyabrda əvvəlki aya nisbətən 46.2 faiz azalıb. Sentyabrda dollara satışının azalması avqust ilə müqayisədə idxala tələbin aşağı düşməsi ilə bağlıdr. Belə ki, avqust ayında yeni tədris ilinin başlanması ilə bağlı olaraq idxal artır və sahibkarlar sentyarbda əsasən idxal etdikləri məhsulları realizə edirlər. Eyni zamanda, Rusiya valyuta bazarındakı stabillik də Azərbaycanda dollara olan tələbin yumşalmasına təsir göstərdi. Sentyabrın 10-da 1 dollar almaq üçün 70 rubl ödəmək lazım idisə ötən ayn 30-da bu göstərici 65 rubladək azaldı. Bu isə Azərbaycanın valyuta bazarında yığım məqsədli xarici valyuta tələbini aşağı salıb.\n-Neftin qiymətində son sıçrayış nə ilə bağlıdır?\n-Son qiymət artımları İrana qarşı tətbiq edilən sanksiyalar fonunda OPEC+ formatının son toplantıda hasilatının daha da artırlması ilə bağlı razılıq əldə edə bilməməsi ilə əlaqədardır. Eyni zamanda, sentyabrda hasilatı avqust ayı ilə müqaisədə kəskin artıracağı ilə bağlı vədlərinə baxmayaraq Səudiyyə Ərəbistanı neft ixracatını gündəlik cəmi 50 min barel artırıb. Bu müddətdə OPEC ölkələri üzrə ümumi gündəlik artım cəmi 90 min bareldir. Bu isə karterin sentyabr ayında gündəlik 32.85 million barel neft hasil etməsi deməkdir. Digər tərəfdən, İran və Veneseulada neft ixracatı azalmaqdadır. İranın neft ixracatında ötən ay gündəlik 100 min barel azalma qeydə alınıb. Bu isə o deməkdir ki, İrana tətbiq edilən genişləndirilmiş sanksiyalar fonunda neftə olan qlobal tələbi tam ödəməkdə çətinliklər qalmaqdadır. Bu isə neftin qiymətindəki artımları şərtləndirir. Tramp Administrasiyası isə hələlik neftin qiymətindəki artımları əngəlləməkdə maraqlı görsənmir. Əslində, ABŞ İrana yeni sanksiya tətbiq etməklə qiymət artımlarını təşviq edib.\n-Neftin qiyməti necə dəyişəcək?\n-Mövcud ssenarilərə uyğun olaraq neftin qiyməti noyabrın 5-dən sonra İrana tətbiq edilən sanksiyaların ikinci mərhələsindən asılı olacaq. ABŞ İrandan neft idxal ölkələrə sanksiya tətbiq edərsə o zaman neftin qiymətində yeni sıçrayış ola bilər. Bu dünya bazarından gündəlik 1.1 milyon barel neftin çəkilməsi deməkdir. Bununla belə, orta və uzun müddətli dövr üçün neft bazarında yüksə qiymətlər proqnozlaşdırılmır. Güman olunur ki, dekabrdan başlayarq OPEK bazara daha çox neft çıxara biləcək və bu da tələbib tənzimlənməsinə imkan verəcək. Digər tərəfdən, noyabrda ABŞ-da keçirilən aralıq seçkilərin nəticələri neft bazarında qiymətin necə dəyişəcəyinə birbaşa təsir göstərəcək.\n15 İyun 11:26 269


TED.az xəbər verir ki, avtomobili test-drayv edən AZƏRTAC-ın əməkdaşı Nicat Məmmədov fikirlərini bölüşüb: “Yeni avtomobilin yaratdığı üstünlükləri və rahatlığı artıq sükan arxasına əyləşərkən görmək mümkündür. Daha avtomobili işə salmadan salonun dizaynı, oturacaqların komfortu insanı gediləcək yoldan həzz almağa sövq edir. Digər modellərə nisbətən ətraf mühitin mühafizəsini də özündə ehtiva edən bu yeni nəsil avtomobilin rahat manevr qabiliyyəti və sürücünün təhlükəsizliyinə hesablanmış incəliklər alıcıların seçimində böyük rol oynayır. Həmçinin yolun daşlı, çuxurlu olması bu avtomobilin qarşısını almaqda acizdir. Dözümlülüyü və diqqət çəkən bir çox üstünlükləri ilə yeni modelin tezliklə hər kəsin sevimli avtomobilinə çevriləcəyinə əminəm”.